Strani mediji se ne libe otvoreno napisati: "Šutnja Zapada na dešavanja u BiH je upozorenje muslimanima Evrope"\nNedostatak odgovora Evropske Unije na aktivnosti BiH člana predsjedništva Milorada Dodika, kao i na nedavne izjave mađarskog Premijera Viktora Orbana, treba shvatiti kao “upozorenje milionima muslimana u Evropskoj Uniji,” piše novinar Motasem Ahmed Dalloul za Middle East Monitor.\nU svom tekstu naslova “Zašto SAD i EU šute o srpskom secesionisti Miloradu Dodiku?”, ovaj novinar iz područija Gaze upozorava na politička događanja u BiH te na anti-muslimansku retoriku koja dolazi od Dodika i onih koji ga podržavaju.\n“Problem je što Dodik i njegove pristalice koriste islamofobične tvrdnje kako bi plašili EU i Srbe Bošnjacima. On je nekoliko puta tvrdio da u zemlji, na primjer, ima pripadnika DAEŠ-a (ISIS-a). Njegov govor mržnje podstakao je nekoliko napada na džamije, ali najprovokativnija srpska akcija je slavljenje pokolja i genocida nad muslimanima 1990-ih kao nacionalnih događaja, veličanje ratnih zločinaca i nazivanje ulica po njima,” piše on.\nNavodi se da, mada je Evropska Unija osudila eskalaciju tenzija u BiH koja predstavlja prijetnju za stabilnost regije u svojim saopćenjima, “na terenu, međutim, održava negativnu šutnju ili prećutnu podršku (BiH) Srbima.”\n“Moguće je da SAD i EU nemaju dovoljno hrabrosti da objasne svoju šutnju. Mađarski premijer Viktor Orban nema takve dileme i vrlo je jasno iznio svoj stav,” navodi Ahmed Dalloul, citirajući Orbanovu izjavu u kojoj on tvrdi da činjenica da u BiH živi dva miliona muslimana predstavlja sigurnosno pitanje za Evropu.\n“Orban jednostavno ne može zamisliti zemlju sa većinskim muslimanskim stanovništvom u Evropi. Njegov glas nije bio samo glas Mađarske, već i SAD i članica EU, od kojih ga niko nije kritikovao,” tvrdi ovaj novinar.\nZatim navodi da, i pored izjave specijalnog predstavnika State Departmenta za Zapadni Balkan, Gabriela Escobara, da Washington planira “agresivno koristiti” sankcije protiv BiH političara, još nisu poduzeti nikakvi konkretni koraci.\nNavodi se da su SAD već uvele sankcije protiv Dodika 2017. godine zbog podrivanja Dejtonskog sporazuma, ali da EU nije preduzela takav korak.\n“Ima puno stvari koje bi države EU mogle učiniti, ali politička volja jednostavno ne postoji, što bi trebalo predstavljati upozorenje za milione muslimanskih građana u zemljama širom EU i Ujedinjenog Kraljevstva,” zaključio je ovaj novinar.\nOznačeno Ahmed DalloulMilorad Dodik\nBorenović se “uhvatio za glavu”, u nevjerici zbog poteza Dodika: Nevjerovatno je da glasao protiv Sporazuma o finansiranju prekogranične saradnje između BiH i Srbije


Bekrić i Španović ponos "kraljice sportova"\nAtletski savez Srbije proglasio je Emira Bekrića i Ivanu Španović za najbolje takmičare u 2013. godini.\nZa najbolju stariju seniorku proglašena je Amela Terzić, osvajač zlatne medalje na 1.500 metara na prvenstvu Evrope i srebra na kontinentalnom šampionatu u krosu u konkurenciji mlađih seniorki, dok je kod starijih seniora laureat Nemanja Cerovac, bronzani na evropskom prvenstvu u krosu u Beogradu.\nSpecijalna priznanja dobili su Asmir Kolašinac, prvak Evrope u bacanju kugle u dvorani, sedmobojac Mihail Dudaš, bronzani na istom šampionatu u Geteborgu, i bacačice koplja Marija Vučenović i Tatjana Jelača.\nZa najbolji klub proglašen je Vojvodina iz Novog Sada, a specijalno priznanje dobio je Radnički iz Kragujevca.\nLaureat u konkurenciji trenera je Mirjana Stojanović, trener Emira Bekrića.\n"Ove godine prisustvovali smo jedinstvenoj atletskoj renesansi u Srbiji, osvojivši 71 medalju, od kojih 22 zlatne", izjavio je predsednik AS Srbije Veselin Jevrosimović na svečanosti i Komtrejdu.\nOn je napomenuo da su sportisti i treneri dali sve od sebe i da je ovo rezultat timskog rada.\n"Postigli smo izvanredne rezultate u godini na izmaku. Pred nama je nova i svesni smo da se od stare slave ne živi. Sada se spremamo za nove pobede", rekao je Jevrosimović i podsetio da srpska atletika trenutno raspolaže sa 15 takmičara koji u svakom trenutku mogu da osvoje medalju i dodao.\n"Srpska atletika pre pet godina nije imala nijednog sponzora, a sada je dugačka lista onih koji žele da podrže 'kraljicu sportova'", naglasio je prvi čovek naše atletike.\nJevrosimović je zahvalio na podršci predsedniku Srbije Tomislavu Nikoliću i prvom potpredsedniku vlade Aleksandru Vučiću, kao i Olimpijskom komitetu Srbije, ministarstvu omladine i sporta i ministarstvu odbrane, koje je ustupilo sedište Atletskom savezu Srbije za izgradnju dvorane, koja će, po njegovim rečima, biti završena do kraja iduće godine.\nNajbolji atletičar Srbije


FBiH: Oko 300 kompanija iskazalo interes za nabavkom vakcina - Zenicablog\nFBiH: Oko 300 kompanija iskazalo interes za nabavkom vakcina- Predsjednik Udruženja poslodavaca Federacije BiH Adnan Smailbegović izjavio je da je dosad oko 300 kompanija iskazalo interes u vezi s njihovom incijativom za nabavku vakcina.\n“Naša osnovna ideja je nastala kada smo vidjeli da je Federalna vlada zauzela stav da ide u hitnu nabavku vakcina. Tu smo vidjeli šansu da i mi probamo da se ‘zakačimo’ za taj kanal, probamo finansirati i osigurati jedan dio vakcina za zaposlenike naših kompanija uzimajući u obzir da će vjerovatno proći izvjesno vrijeme dok veliki broj njih dođe na red za vakcinaciju“, kazao je Smailbegović.\n“Odziv je dosta dobar, imali smo oko 300 kompanija koje su se javile. Neke su iskazale brojeve, a neke nisu zato što je još puno pitanja na koje mi nemamo odgovor, kao što su koliko koštaju vakcine, koje će i kada biti dostupne i slično. Siguran sam da će odziv biti još bolji jer je anketiranje kompanija još uvijek otvoreno“, dodao je Smailbegović.\n“Mi na ovo gledamo kao humani potez da zaštitimo zdravlje ljudi, ali ujedno i poslovni potez jer smatramo da bi moglo doprinijeti stabilizaciji biznisa u kompanijama“, istakao je Smailbegović.\nTagovibih fbih firme kompanije ljudi nabavkom vakcina potez radnici stanje vakcina zivoz


Zavirite u novootvoreni Gorenje STUDIO u Sarajevu - MODAMO.info - Prvi bh. modni portal - Moda - Odjeća - Trendovi - Stil - Ljepota\nPored nastupa zboraza male i mlade „Suncokreti“, u okviru Porodičnog dana, Udruženje za pomoć djeci i mladima „Eurokids“ održalo je edukativne radionice i igraonice za djecu. Ovaj, šesti po redu STUDIO svečanim presijecanjem vrpce otvorili su Nedim Junuzović, direktor maloprodaje Gorenje Commerce d.o.o. i Semir Lerić, poslovođa novog Gorenje STUDIJA.\nU okviru Gorenje STUDIJA, u ponudi su najnoviji modeli Gorenje bijele tehnike, malih kućanskih aparata, bojlera, kuhinja Gorenje i Marles, klima uređaja, s besplatnom isporukom na adresu kupca, a posebno je važno što je korisnicima proizvoda sada i servis mnogo pristupačniji.\n„Otvaranjem nove poslovnice nastavljamo našu strategiju održivog razvoja koja je istovremeno fokusirana na približavanje našim vjernim kupcima. Od danas svi mogu mnogo brže i jednostavnije dobiti uvid u našu ponudu te uraditi servis svojih aparata“, naglasio je Junuzović, te dodao da mu je posebno drago što će širenjem poslovanja Gorenje ujedno otvoriti i tri nova radna mjesta na kojima će priliku za rad dobiti mladi i talentovani ljudi.\nNaglašavajući kako Gorenje ima veliku obavezu da svoj uspjeh podijeli s drugima, Junuzović je dodao da je kompanija jako posvećena društveno odgovornom poslovanju.\n„Ovim porodičnim danom promovišemo vrijednosti iza kojih Gorenje stoji kao brend. Centar „Vladimir Nazor“ i Horu za male i mlade „Suncokreti“ već godinama obrazuju nove naraštaje da žive u skladu s najvišim etičkim vrijednostima koje ujedno dijeli i kompanija Gorenje, a podrška njima je samo nastavak naše tradicije da pomažemo ovakve i slične projekte“, rekao je Junuzović te dodao da je Centru „Vladimir Nazor“ donirana Gorenje ugradbena kuhinja sa aparatima.\nDirektor Centra za odgoj, obrazovanje i rehabilitaciju „Vladimir Nazor“, Zulfo Ahmetović, naveo je kako Centar svoj nivo rada i stručne podrške bazira upravo na ovakvim donacijama.\n„Ova donacija je veoma važna za nas s obzirom da će nova kuhinja obezbjediti optimalne uvjete za objedovanje učenika i učenica tokom cjelodnevnog boravka na nastavno-rehabilitacionom procesu. Na osnovu ove podrške, učenici i učenice će podignut nivo samostalnosti prilikom objedovanja, poboljšati kvalitet brige o sebi te razviti bolju socijalnu interakciju“, istakao je Ahmetović te se još jednom posebno zahvalio kompaniji Gorenje na nesebičnoj pomoći.


cunami - Sputnjik Srbija\nJoš jedan zemljotres potresao Novi Zeland\nZemljotres jačine 6,3 stepeni Rihtera pogodio je Novo Zeland sa epicentrom blizu ostrva Kermadek, izveštava Američka geološka služba.\nSnažan zemljotres jačine 6,0 stepeni pogodio je danas Papuu, najistočniju provinciju Indonezije, saopštila je američka služba za geološki nadzor.\nDvanaest sati posle cunamija: Ispod ruševina pronađen petogodišnji dečak\nSpasilački tim je 12 sati nakon razornog cunamija u Indoneziji pronašao i spasio petogodišnjeg dečaka ispod ruševina.\nPotraga za preživelima u cunamiju, najmanje 373 žrtve\nU Indoneziji je od udara smrtonosnog cunamija su subotu uveče, prema najnovijim podacima, poginule 373 osobe, dok je 1.459 povređeno, saopštili su danas zvaničnici.\nIndonezija: Vulkan ključa, strah od novog cunamija (video)\nSnimak drona otkriva pune razmere katastrofe koja je zadesila Indoneziju (video)\nSnimak napravljen dronom u Indoneziji otkriva razmere katastrofalnog cunamija koji je odneo više od 220 života.\nIspovest dečaka potresla svet: Kako sam preživeo cunami (video, foto)\nVazki Kurnivan, dečak koji je preživeo stravičnu nesreću u Indoneziji, kazao je da ga je talas visine jednog metra zakucao u ogradu ispred hotela kada je istrčao po motor.\nRaste broj žrtava zemljotresa u Indoneziji\nNajmanje 32 osobe su poginule u snažnom zemljotresu jačine sedam stepeni Rihtera koji je pogodio indonežanska ostrva Bali i Lombok.\nNa Jadranu moguć cunami od 10 metara\nPoznato je da su se u prošlosti događali cunamiji na Jadranu, a mogući su i u budućnosti...


BalkanMagazin :: Rusi ne odustaju od završetka Severnog toka 2\nIstraživanja nafte i gasa u crnogorskom primorju\nNajcrnji scenario u ratu: Jermenski napad na naftovod i gasovod\nViše gasa iz Crnog mora\nGarai v. d. direktora MOL\nLNG Croatia stiže u Hrvatsku\nDanska razmatra budućnost proizvodnje nafte i gasa u Severnom moru\nDanska odobrila eksploataciju Severnog toka 2\nčetvrtak, 17. septembar 2020 09:43\nBrod "Ivan Sidorenko", koji je planiran da se koristi prilikom završetka gradnje „Severnog toka 2“ stigao je u nemačku luku Mukran jutros. Izradnja „Severnog toka 2“ će se nastaviti i u uslovima pretnje sankcijama Rusiji zbog situacije sa Aleksejom Navaljnim, izjavio je Vladimir Čižov, stalni predstavnik Rusije pri EU.\nBrod za snabdevanje "Ivan Sidorenko", koji je planiran da se koristi prilikom završetka gradnje „Severnog toka 2“ stigao je u nemačku luku Mukran – logističku bazu projekta, navodi portal „Marin trafik“.\nBrod je ulovio u luku jutros, a putovanje iz Sankt Peterburga je trajalo dva dana, piše Sputnjik.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. U izgradnji gasovoda učestvuju brojne evropske kompanije, a situaciju stalno komplikuju pokušaji SAD da izgradnju zaustave, preteći sankcijama Rusiji i njenim saveznicima na ovom projektu.\n„Severni tok 2“ (ni)je tema za EU\nMislim da će izgradnja „Severnog toka 2“ odoleti pritisku njegovih protivnika, iako ne isključujem određene zastoje u realizaciji projekta, rekao je Vladimir Čižov, stalni predstavnik Rusije pri EU ističući da diskusija oko izgradnje ovog gasovoda nije tema na nivou EU, piše Sputnjik.\nGovoreći o tome da je nastavljena realizacija projekta u velikoj meri rezultat objektivne zainteresovanosti Nemačke da krene protok gasa Čižov je, takođe, izrazio sumnju da bi moguće sankcije EU zbog incidenta sa Navaljnim mogle uticati na učešće Rusije u međunarodnom platnom sistemu SVIFT.\n„U svakom slučaju, ako krene napad na SVIFT, krenuće iz Vašingtona, a ne iz Brisela“, istakao je Čižov.\n„Što se tiče pominjanja gasovoda – verovatno bi, ipak, trebalo da se prestane spominjati u kontekstu bilo kakve politizacije. To je komercijalni projekat koji je apsolutno u skladu sa interesima kako Rusije, tako i zemalja EU, prvenstveno Nemačke“, rekao je Peskov.\nIz Kremlja, takođe, ističu da je „Severni tok 2“ komercijalni projekat i da se realizuje u interesima energetske bezbednosti celog evropskog kontinenta.\nHoće li Nemci izgraditi terminale za američki gas?\nIpak, Nemačka je još početkom godine predložila SAD sporazum, vredan milijardu evra, kao zamenu za odustajanje Vašingtona od uvođenja sankcija „Severnom toku 2“, piše nemački Cajt, pozivajući se na neimenovane izvore, a prenosi Sputnjik.\nCajt piše da je početkom februara ministar finansija Nemačke Olaf Šolc saopštio je svom američkom kolegi Stivenu Mnučinu, prvo usmeno, a zatim i pismeno, da je Nemačka spremna da uloži milijardu evra u izgradnju dva terminala za uvoz američkog tečnog gasa. Američka Vlada planira izvoz gasa u Nemačku preko terminala u lukama Brunsbitel i Vilhelmshafen.\n"U zamenu, SAD bi dozvolile neometani završetak i eksploataciju Severnog toka 2", navodi se u pismu Šolca Mnučinu.\nSAD odavno nagovara Nemačku da prekine učešće u projektu „Severni tok 2“, ukazujući da će on pojačati zavisnost zemlje od ruskog gasa. Međutim, Berlin ostao čvrst u podršci izgradnje ovog gasovoda. Međutim, nakon što je nemačka vlada objavila da je, prema podacima ekspertize, ruski opozicionar Aleksej Navaljni otrovan uz pomoć supstance „novičok“, visoki zvaničnici su počeli da se kolebaju.


URA će inicirati referendum o eksploataciji nafte u Crnoj Gori\nURA podnijela inicijativu za raspisivanje referenduma o eksploataciji nafte u Crnoj Gori\nGrađanski pokret (GP) URA će pokrenuti Inicijativu za raspisivanje referenduma o eksploataciji nafte u Crnoj Gori, saopštio je u petak, 19. marta, poslanik i potpredsjednik tog pokreta Miloš Konatar.\nVlada Crne Gore, čiji je URA dio, objavila je 12. marta da će krajem ovog mjeseca početi prvo istražno bušenje podmorja u traganju za naftom i gasom.\n“Kao članica evropske partije zelenih, URA se zalaže za ekološku Crnu Goru i ne možemo podržati nijedan projekat koji će ugroziti prirodu, održivi razvoj, životnu sredinu i Crnu Goru kao ekološku državu”, rekao je Konatar.\nIz Ministarstva kapitalnih investicija su najavili su da će 25. marta početi prvo istražno bušenje, a sprovodiće ga konzorcijum kompanija Eni i Novatek, sa kojom je ugovor 2016 potpisala prethodna Vlada predvođena Demokratskom partijom socijalista (DPS).\nNakon avgustovskih izbora, DPS je smijenjen glasovima tri koalicije koje su predvodili Demokratski front, Demokrate i URA, a koji imaju tijesnu većinu sa 41 od 81 poslanika u Skupštini Crne Gore.\nPrema riječima Konatara, raspisivanje referenduma je u nadležnosti Skupštine, a predlog mogu podnijeti najmanje 25 poslanika, predsjednik Crne Gore, Vlada, ili najmanje 10 posto građana sa biračkim pravom, što je oko 54 hiljade potpisa.\nPoslanica URA Božena Jelušić je kazala da je Jadran seizmičko područje i da treba razmišljati što činiti u slučaju ekološke havarije.\n“Više sam na strani ekoloških interesa, jer je eksploatacija fosilnih goriva anahrona. S druge strane, Crna Gora ima veliki potencijal obnovljivih izvora energije, pa sve argumente treba staviti pred građane kako bi mogli donijeti odluku", kaže Jelušić.\nDodaje da je Jadran plitko i zatvoreno more, i da bi svaka ozbiljna ekološka havarija značila ogromne ekološke štete, ali i aktivirala klauzulu da “zagađivač plaća”.\n“Tako da, umjesto da zamišljamo da kao šeici ležimo na obali Jadrana, možemo lako zamisliti da plaćamo ogromnu odštetu i imamo uništene sve druge oblike ekonomije”, kaže Jelušić.\nDržavni sekretar za energetiku i rudarstvo u Ministarstvu kapitalnih investicija, Marko Perunović, ranije je saopštio da je ekološka osnova ovog projekta studija Agencije za zaštitu životne sredine, a ministar za kapitalne investicije Mladen Bojanić da ekonomija i ekologija mogu ići zajedno.\n"Vjerujemo da se mogu razvijati ozbiljni projekti uz očuvanje životne sredine i poštovanje svih svjetskih ekoloških standarda", kazao je Bojanić.\nIstražna bušotina je planirana na 28 kilometara od obale, u moru između Bara i Ulcinja, na dubini 6,53 hiljade metara.\nDo kraja godine će se znati da li na toj lokaciji postoje nalazišta ugljovodonika, a prema ugovoru sa kocesionarom, Crnoj Gori bi pripalo 62 do 68 odsto vrijednosti proizvedene iz eventualnog ležišta nafte i gasa.


Dobrodošli na zvaničnu web prezentaciju kompanije DELING Tuzla. The smart way to energy! KONTAKT O NAMA\nKompanija DELING je osnovana i započela sa radom 1991. godine.\nU dosadašnjem radu našu djelatnost smo usmjerili na:\nIzvođenje elektromontažnih radova jake i slabe struje na elektroenergetskim postrojenjima do 220 kV, industrijskim i javnim objektima.\nProjektovanje SN i NN postrojenja, trafostanica 10(20) / 0,4 kV i 35 / 10(20) kV, svih električnih instalacija jake i slabe struje, elektromotornih pogona, upravljačkih i nadzornih sistema, elektroenergetskih mreža i postrojenja niskog i srednjeg napona.\nKompanija DELING je okončala proces uvođenja sistema upravljanja kvalitetom, te posjeduje sljedeće certifikate:\nPreuzmite certifikat u .pdf formatu\nU inostranstvu sarađujemo sa eminentnim firmama, proizvođačima opreme u oblasti elektrike.\nU dijelu projektovanja i razvoja, pored vlastitih kadrova angažujemo i sarađujemo sa stručnim timovima :


Velika Britanija, Amerika i Australija sklapaju bezbednosni pakt: Francuska besna, reagovala i Kina - Telegraf.rs\n16/09/21 | 14:16 ≫ 14:48\nLideri SAD, Velike Britanije i Australije pozdravili su ono što je predsednik Bajden opisao kao "istorijski korak"\nVelika Britanija, SAD i Australija najavile su istorijski bezbednosni pakt u azijsko-pacifičkom regionu, u onome što se smatra nastojanjem da se suprotstavi Kini.\nTo će Australiji omogućiti da prvi put izgradi podmornice na nuklearni pogon, koristeći tehnologiju koju su dale SAD, prenosi BBC.\n"AUKUS" pakt je jedno od najvećih odbrambenih partnerstava zemalja u poslednjih nekoliko decenija, kažu analitičari.\nKina je osudila sporazum kao "krajnje neodgovoran"\nPortparol kineskog ministarstva inostranih poslova Zao Lijian rekao je da sporazum "ozbiljno narušava regionalni mir i stabilnost i pojačava trku u naoružanju".\nKineska ambasada u Vašingtonu optužila je zemlje za "hladnoratovski mentalitet i ideološke predrasude".\nZa sada su i dalje u toku razgovori sa Kinom o daljim koracima američkog predsednika Džozefa Bajdena i kineskog predsednika Si Ðinpinga o nastavku njihove komunikacije.\n"AUKUS" je stvorio i spor sa Francuskom, koja je sada izgubila ugovor sa Australijom o izgradnji 12 podmornica.\n- To je zaista nož u leđa - rekao je francuski ministar inostranih poslova Žan Iv Le Drijan.\nLideri zabrinuti za regionalnu bezbednost\nNovo partnerstvo najavljeno je u sredu na zajedničkoj virtuelnoj konferenciji za novinare predsednika SAD-a Džoa Bajdena, britanskog premijera Borisa Džonsona i njegovog australijskog kolege Skota Morisona.\nI dok se Kina nije direktno spominjala, trojica lidera su se više puta pozivali na zabrinutost za regionalnu bezbednost za koju su rekli da je "značajno porasla".\nBritanski ministar odbrane Ben Valas rekao je da se Kina "upušta u jedan od najvećih vojnih izdataka u istoriji".\n- Velikom brzinom snaže mornaricu i vazduhoplovstvo. Naši partneri u tim regionima žele da budu sigurni - rekao je on.\nPoslednjih godina Peking je optužen za podizanje tenzija na spornim teritorijama poput Južnog kineskog mora.\nU četvrtak je britanski premijer Boris Džonson rekao da će pakt "očuvati bezbednost i stabilnost širom sveta" i stvoriti "stotine visokokvalifikovanih radnih mesta".\nOn je takođe rekao da je odnos sa Francuskom "čvrst".\nNajznačajniji pakt od Drugog svetskog rata\nSavez "AUKUS" verovatno je najznačajniji bezbednosni aranžman između tri zemlje od Drugog svetskog rata, kažu analitičari.\nPakt će se fokusirati na vojne sposobnosti, odvajajući ga od saveza za razmenu obaveštajnih podataka "Pet očiju" koji takođe uključuje Novi Zeland i Kanadu.\nDok su australijske podmornice velika stavka, "AUKUS" će takođe uključivati deljenje sajber sposobnosti i drugih podmorskih tehnologija.\n- Ovo je istorijska prilika za tri nacije, sa saveznicima i istomišljenicima, da zaštite zajedničke vrednosti i promovišu bezbednost i prosperitet u indo-pacifičkom regionu - navodi se u zajedničkom saopštenju.\nZapad kritikovao sankcije Kine protiv Australije\nGui Boekenstain iz Azijskog društva u Australiji izjavio je da je ovo korak u suprotstaljanju agresivnim potezima.\n- Ovo zaista pokazuje da sve tri zemlje povlače crtu u pesku kako bi započele i suprotstavile se kineskim agresivnim potezima u Indo-Pacifiku - rekao je.\nZapadne zemlje su bile oprezne u pogledu kineskih infrastrukturnih ulaganja na pacifičkim ostrvima, a takođe su kritikovale kineske trgovinske sankcije protiv zemalja poput Australije.\nAustralija je u prošlosti održavala dobre odnose sa Kinom, svojim najvećim trgovinskim partnerom, ali poslednjih godina došlo je do pogoršanja odnosa usred političkih tenzija.\nNapeto je i zbog raskida ugovora vrednog 50 milijardi dolara\nSada postoji napetost sa Francuskom, nakon što je Australija raskinula ugovor od 50 milijardi dolara (31 milijardu evra) za izgradnju 12 podmornica.\n- Uspostavili smo odnos poverenja sa Australijom, ovo poverenje je iznevereno - rekao je gospodin Le Drian.\nOve podmornice su mnogo brže i teže otkriti nego flote sa konvencionalnim pogonom. One mogu da ostanu pod vodom mesecima i ispaljuju projektile na veće udaljenosti i da nose više tereta.\nNjihovo stacioniranje u Australiji ključno je za uticaj Sjedinjenih Država u regionu, kažu analitičari.\nAmerikanci će podeliti tehnologiju prvi put za 50 godina\nSAD dele svoju tehnologiju podmornica prvi put u 50 godina. Ranije je tehnologiju delila samo sa Velikom Britanijom.\nAustralija će postati tek sedma država na svetu koja upravlja podmornicama na nuklearni pogon, posle SAD, Velike Britanije, Francuske, Kine, Indije i Rusije.\nU međuvremenu je Novi Zeland rekao da će australijskim podmornicama zabraniti izlazak iz njenih voda, u skladu sa postojećom politikom o prisustvu podmornica na nuklearni pogon.\nPremijerka Džasinda Ardern, premijerka Novog Zelanda, izjavila je da njima nije ponuđeno da se pridruže pakrtu.\n18. septembar 2021 | 03:47\nPa nismo daleko od totalnog rušenja medjunarodnog prava i početka vladanja sile i jačeg ! Ni veoma opasna i smrtonosna bela ajkula ne napada odmah plen nego ide po nekoliko puta okolo njega i onda kada proceni da je vreme za napad započinje agresiju veoma nemilosrdno!\nDo pobede Si Dje Ping nad današnjim silama osovine!!!Zato Putin Si Dje Ping Lukasenko Kim Dzong Un i Nemačka i Francuska ako žele da budu na oravoj strani iszorije ovoga puta!!!!\n16. septembar 2021 | 14:55\nVreme da jasu Kinu - nisu dugo nekog jahali ..


Golden stejt pobedio Toronto, Finiks ubedljiv protiv Denvera\nBeta 22. novembra 2021. 07:25\nKošarkaši Golden stejta pobedili su prošle noći na svom terenu ekipu Toronta sa 119:104, i tako su upisali četvrtu uzastopnu pobedu u NBA ligi.\nDžordan Pol je za domaći tim postigao 33 poena, uz po četiri skoka i asistencije, Endru Vigins je upisao poen manje, uz šest skokova, dok je Oto Porter dodao 15 poena, uz šest skokova.\nSrpski košarkaš Nemanja Bjelica je za tim iz Kalifornije za malo manje od četiri minuta na terenu zabeležio jedan poen i jedan skok.\nU kanadskom timu najbolji učinak je imao Paskal Sijakam sa 21 poenom i šest skokova, a Fred Vanvlit je dodao 17 poena, uz sedam asistencija i četiri skoka.\nGolden stejt zauzima prvo mesto na tabeli Zapadne konferencije sa 15 pobeda i dva poraza, dok je Toronto upisao osam pobeda iz 18 utakmica.\nLos Andjeles Klipersi su prošle večeri na svom terenu savladali Dalas sa 97:91.\nPol Džordž je u pobedničkom timu zabeležio 29 poena, šest asistencija i četiri skoka, Redži Džekson je postigao 23 poena, a hrvatski igrač Ivica Zubac je ostvario dabl-dabl učinak od 16 poena i 10 skokova.\nU gostujućem timu Kristaps Porzingis je postigao 25 poena, uz osam skokova, Džejlen Branson je dodao 20 poena, uz osam asistencija i četiri skoka, dok je srpski košarkaš Boban Marjanović upisao šest poena i jedan skok, za tri i po minuta na terenu.\nKlipersi sada imaju skor od 10 pobeda i sedam poraza, a Dalas ima pobedu manje.\nDo 12. uzastopne pobede došla je ekipa Finiksa, koja je na domaćem terenu pobedila Denver sa 126:97.\nKameron Džonson je upisao 22 poena u timu iz Arizone, Deandre Ejton je postigao poen manje, uz osam skokova, a Devin Buker je zabeležio 17 poena, uz sedam asistencija i četiri skoka.\nU ekipi Denvera zbog povrede zgloba desne ruke nije igrao srpski igrač Nikola Jokić, a najefikasniji je bio Džef Grin sa 19 poena, Eron Gordon je zabeležio dabl-dabl sa 16 poena i 10 skokova, dok je Džamajkl Grin upisao 14 poena, uz osam skokova.\nFiniks je drugi na Zapadnoj konferenciji sa 13 pobeda i tri poraza, a Denver iz 17 utakmica ima devet ostvarenih pobeda.\nČikago je na svom terenu pobedio Njujork Nikse sa 109:103, i sada na prvom mestu Istočne konferencije ima učinak od 12 pobeda i pet poraza. Niksi imaju učinak od devet pobeda i osam poraza.\nLos Andjeles Lejkersi su na gostovanju savladali Detroit sa 121:116. Lejkersi imaju polovičan učinak iz 18 utakmica, a Detroit je ostao na četiri pobede iz 16 mečeva.\nPartizan od „minus 14“ do pobede protiv Igokee u…\nLuis Hamilton osvojio pol poziciju u Saudijskoj Arabiji


23/07Sutjeska vs APOELDupla šansatip: 1X\nU utorak i sredu su na programu mečevi drugog kola kvalifikacija za Ligu šampiona, a ovog puta smo za vas izdvojili meč između Sutjeske i Apoela.\nSutjeska je napravila možda i najveće iznenađenje u prvom kolu kvalifikacija za plasman u Ligu šampiona pošto su eliminisali Slovan, koji je bio veliki favorit u tom dvomeču. Ono što su prikazali fudbaleri Sutjeske u tom susretu je svakako navijačima ove ekipe dalo veliko nadu kada je u pitanju nastavak kvalifikacija za plasman u najelitnije klupsko takmičenje. U prvom meču u Bratislavi su fudbaleri Sutjeske remizirali i to nakon što su gubili sve do samog kraja meča. Kada je u pitanju revanš meč koji je odigran u Crnoj Gori, Sutjeska je ponovo gubila ali su do poravnanja došli u bukvalno poslednjim sekundama meča i kasnije došli do plasmana u drugo kolo posle boljeg izvođenja jedanaesteraca.\nKada je u pitanju Apoel, ova ekipa već dugo godina nema pravu konkurenciju u kiparskom šampionatu i redovan su učesnik kvalifikacija za plasman u Ligu šampiona. Za razliku od Sutjeske koja je u kvalifikacije krenula iz prvog kola, Apoel kreće tek od drugog kola. U pripremnim mečevima pred kvalifikacije za Ligu šampiona je Apoel imao dosta problema, ali su u poslednjem pripremnom meču ostvarili veliki trijumf nad izuzetno kvalitetnijom ekipom Šahtjora, i sigurno je da zbog tog trijumfa fudbaleri ove kiparske ekipe u dosta lepom raspoloženju dočekuju ovaj meč.\nSutjeska je u dvomeču sa Slovanom iz Bratislave pokazala veliki karakter i uspeli su da izbace objektivno kvalitetnijeg protivnika. Sa druge strane Apoelu je ovo tek prvi takmičarski meč u sezoni, a na sve to ova ekipa ima dosta problema na gostovanjima. Upravo zbog toga veću prednost u ovom susretu dajemo domaćoj ekipi i predlažemo vam da probate sa duplom šansom koju kladionica 10bet plaća sa fantastičnom kvotom 2.45.


Soroš: Tramp je ultimativni narcis, voljan da uništi svet - Jutarnji GLASnik\nVašington — Američki milijarder Džordž Soroš kaže da je predsednik SAD Donald Tramp „ultimativni narcis koji se smatra svemoćnim i koji je voljan da uništi svet“.\nSorošje rekao da će, ako američka Demokratska stranka premoćno dobije generalne izbore ove jeseni i ostvari većinu u Kongresu i Senatu te počne s procedurom opoziva, podržati Trampovu smenu.\nTramp i Soroš su u vrlo lošim odnosima još od izbora na kojima je Tramp pobedio Hilari Klinton, koju je podržao Soroš, preneo je Index.hr. Soroš je donirao Klintonovoj kampanji više od 10,5 miliona dolara, prema podacima Centra za odgovornu politiku u Vašingtonu.\nProšle godine Vol strit džornal je izveštavao da je Soroš izgubio skoro milijardu dolara usled berzanskih špekulacija nakon Trampove pobede. Trampova nacionalistička i protekcionistička politika suprotna je globalističkoj i liberalnoj politici za koju se zalaže Soroš.\nU zemlji Sorošovog rođenja, Mađarskoj, premijer Viktor Orban pokrenuo je protiv Soroša kampanju proglašavajući ga državnim neprijateljem i najavljujući „Zakon za zaustavljanje Soroša“ kojim bi se ograničilo strano finansiranje civilnog društva i zabranilo ono koje predstavlja „nacionalni sigurnosni rizik“. Zbog toga je svoje kancelarije preselio iz Budimpešte u Berlin.\nOsim u Mađarskoj, Soroš je meta sve žešćih napada u SAD, gde su republikanci iskoristili njegove donacije demokratima protiv njih u kampanji. Njega je nedavno prozvao i ruski predsednik Vladimir Putin, tvrdeći da su njegove donacije širom sveta mešanje u izbore.\nUprkos svemu, 87-godišnji Soroš ne misli da se preda niti da se povuče u penziju, već najavljuje da će se boriti još žešće za svoje političke ciljeve. „Što je veća opasnost, što je veća pretnja, više se osećam da joj se moram suprotstaviti. Stoga u tom smislu, da, udvostručio sam svoje napore“, rekao je Soros u intervjuu za Vašington post, preneo je hrvatski portal.\nTagged DONALD TRAMP, DŽORDŽ SOROS


Libijski šef diplomatije želi sporazum za Tripoli\nNovoimenovani ministar spoljnih poslova Libije Mohamed Dajri izrazio je nadu da će se doći do sporazumnog rešenja za Tripoli, u kojem su vladine snage sučeljene sa milicijama koje ga drže, i koje su odatle izbacile - parlament.\nU Libiji su u toku najdramatičnija dešavanja otkako je sa vlasti 2011. godine svrgnut višedecenijski vladar Moamer el Gadafi. On je potom ubijen, a nove vlasti su se ubrzo izdelile među sobom, i sada postoje dve rivalske vlade i dva parlamenta.\nDajri, koji je funkciju preuzeo krajem septemra, nada se, kako je rekao, da će specijalni izaslanik Ujedinjenih nacija Bernardino Leon isposlovati političko rešenje o deobi vlasti.\nSporazumom bi se demilitarizovao glavni grad i omogućilo bi se međunarodnoj priznatoj vladi, u kojoj je Dajri šef diplomatije, da počne da funkcioniše normalno.\nDajri, koji se nalazi u Kairu, rekao je Asošiejted presu da nije tako optimističan u pogledu Bengazija kao za Tripoli, jer Bengazi drži drugačija vrsta islamističkih milicija od onih u glavnom gradu.\nPrema njegovim rečima, nema druge do da se Bengazi zauzme silom.


Namestaj Mladenovic Vranje O nama\n2017 Namestaj Mladenovic katalog\n2016 namestaj mladenovic katalog\nNAMEŠTAJ MLADENOVIĆ ODRAZ KVALITETA I SIGURNOSTI\nProizvodnja NAMEŠTAJ MLADENOVIĆ osnovana je 2005 godine pod nazivom AM MLADENOVIĆ u Vranju kao preduzetnička radnja, odnosno porodična proizvodnja, tapaciranog, stilskog i ostalog nameštaja. Nakon 5 godina uspešnog poslovanja AM MLADENOVIĆ je prerastao, proširo svoju porodicu u NAMEŠTAJ MLADENOVIĆ D.O.O . NAMEŠTAJ MLADENOVIĆ upošljava 30 radnika koji su profesionalci u svojoj branši a ujedno deo jedne velike porodice.\nPreduzeće NAMEŠTAJ MLADENOVIĆ je tokom godine izvršilo značajna ulaganja u tehnologiju za proizvodnju garnitura i na taj način su znatno povećani proizvodni kapaciteti. Ukupna proizvodnja se plasira delom na domaćem tržištu, tržišta u regionu i tržišta Evropske Unije. Preduzeće veliku pažnju posvećuje kvalitetu svojih proizvoda. Nabavkom kvalitetnih repromaterijala (prirodna koža, štof,eko kože,bukove građe...) njihovim ispravnim korišćenjem za izradu tapaciranog nameštaja. Glavni proizvod je GARNITURA. Naša prednost na tržištu je visoki kvalitet proizvoda i pristupačna cena. Sirovine koje se koriste podležu strogoj ulaznoj kontroli, dalje se kvalitet kontroliše tokom celog procesa obrade, i na kraju se gotov proizvod još jednom detaljno proverava što garantuje kvalitet. Poverenje kupaca je bazirano na kontinuiranom kvalitetu što je najznačajnija prednost na tržištu.\nVizija preduzeća - Efikasnom organizacijom, stablnim praćenjem i kontinuiranim uvođenjem modernih tehnologija NAMEŠTAJ MLADENOVIĆ ulazi u krug vodećih proizvođača za tapacirani nameštaj.\nMisija preduzeća - Ponuditi kupcu proizvod za koji se može garantovati da ispunjava sve zahteve koje postavlja vreme i savremeno društvo. Nastojanje da se proizvodnja odvija uz minimalne uticaje na životnu i radnu okolinu.


PRIZNANjA ZA NAJUSPEŠNIJE - Glas Podrinja\n(28. mart 2013.)\nSKUPŠTINA SPORTSKOG SAVEZA ŠAPCA\nPRIZNANjA ZA NAJUSPEŠNIJE\nU sredu 20. marta u svečanoj sali Ekonomsko-trgovinske škole održana je redovna godišnja skupština Sportskog saveza Šapca. Imala je dva dela, radni i svečani na kojem su podeljena priznanja i pehari za najuspešnije pojedince i klubove koji su svojim rezultatima obeležili 2012. godinu.\nOd 68 delegata sa pravom glasa prisustvovalo je njih 52. Sve je bilo unapred dogovoreno i dobro pripremljeno pa je teklo glatko i brzo i svih šest tačaka dnevnog reda završeno je za 30-ak minuta. Prisutnima se sa par rečenica obratio predsednik SS Šapca Veselin Vuković koji je pozdravio delegate, goste i novinare poželevši da i dalje svi rade u interesu šabačkog sporta.\nSličan govor održao je i gost na Skupštini, Željko Trajković u svojstvu potpredsednika SSS koji je i predsednik Rvačkog saveza Srbije dok je generalni sekretar Dane Korica poslao pismo koje je pročitano jer je bio sprečen drugim obavezama da dođe u Šabac. Reč je dobio i zamenik gradonačelnika Nemanja Pajić koji je rekao:\n- Uspeli smo u saradnji sa Sportskim savezom da realizujemo mnoge važne projekte i uvek smo dobro sarađivali u interesu sportista i klubova koje su predstavljali. Planirali smo da 10% budžeta našeg grada odvojimo za sport. Pare će biti ulagane u infrastrukturu za poboljšanje uslova a ostatak za finansiranje klubova i pojedinaca koji to svojim rezultatima zaslužuju. I dalje ćemo podržavati projekat Rasti zdravo namenjen deci uzrasta od 6 do 9 godina kao i Seoske olimpijske igre koje imaju veliku važnost za stanovnike seoskih i prigradskih mesnih zajednica naše opštine.


Šormaz: Država nikad nije sarađivala sa teroristima, oružje izvozimo legalno! | Vestinet.rs\nPočetna AKTUELNO\tŠormaz: Država nikad nije sarađivala sa teroristima, oružje izvozimo legalno!\nPoslanik Srpske napredne stranke Dragan Šormaz izjavio je danas da je „trgovina oružjem i izvoz oružja iz Srbije i namenske industrije legalan i legitiman, da se radi po svim međunarodnim zakonima i da se zna ko je krajnji kupac” i istakao da “država nikada nije sarađivala sa teroristima“.\n„Sa tim gde završi neka municija ili oružje posle kupovine nas ne treba da interesuje, niti mi možemo da utičemo na to šta će kupac raditi sa tim oružjem“, rekao je Šormaz na konferenciji za novinare, organizovanoj povodom današnje izjave potpredsednice Stranke slobode i pravde Marinike Tepić o trgovini oružjem.\nOn je istakao da Savez za Srbiju nema program, politiku, ideologiju, već da jedino napadaju „na predstavnike izvršne vlasti u Srbiji, ministre Sinišu Malog i Nebojšu Stefanovića, a najviše na predsednika Aleksandra Vučića”.\n„Ovaj napad danas i izrečene tvrdnje u vezi sa trgovinom oružjem, Libijom i svim ostalim je gomila netačnosti“, rekao je Šormaz i istakao da se radi o “čistoj propagandi” iza koje stoji predsednik Stranke slobode i pravde Dragan Đilas.\nOn je ocenio da je taj napad “besmislen i štetočinski, zato što se nanosi šteta imidžu naše namenske industrije“.\n„Đilas, Vuk Jeremić, Boško Obradović i Marinika Tepić uporno nastavljaju da izmišljaju afere i napadaju svoju državu“, kazao je Šormaz.


NOVI PAZAR: Razvoj omladine i sporta – početna stanica novog pristupa u narednoj deceniji - Sandžak Haber - Sandžačke Internet Novine\nNaslovna Featured Istaknuto NOVI PAZAR: Razvoj omladine i sporta – početna stanica novog pristupa u...\nNOVI PAZAR: Razvoj omladine i sporta – početna stanica novog pristupa u narednoj deceniji\nNOVI PAZAR – Prezentacija modula “Razvoj sporta i omladine”, u okviru Javne rasprave o nacrtu Plana održivog razvoja grada Novog Pazara, trebalo bi da bude početna stanica novog pristupa u narednoj deceniji, rekao je šef tog modula i univerzitetski profesor Fahrudin Mavrić.\n“Na polju sportskog razvoja urađeno je mnogo, pre svega kada je u pitanju sportska infrastrkutura, ali je u narednom periodu potrebno povećati broj registrovanih sportista sa sadašnjih 3.000 na oko 10.000. To je srazmerno gradu sa oko 130.000 stanovnika i oko 30.000 mladih. Nisu samo u pitanju aktivni sportisti već je potebno privući sve koji žele da se bave sportom”, rekao je Mavrić.\nOn je naveo i da je potreban i odgovarajući stručni kadar, kako bi se prepoznali nova Amela Terzić, Elzan Bibić ili Hena Kurtagić, kao i da je svaki savet od učesnika diskusije dobrodošao, te da je nekada kvantitet donosio kvalitet, a da sada kvalitet doprinosi kvantitetu.\nUčešće u diskusiji uzeli su i vodeći ljudi gradske Ustanove za sport, Kancelarije za mlade, kao i predstavnici novopazarskih klubova.\nDirektor Ustanove za sport Novi Pazar Emir Mehmedović istakao je da je taj grad prepoznatljiv po sportu i da je rasadnik uspešnih sportista.\n“Kao gradska institucija i neko ko učestvuju u sportskom životu grada, u obavezi smo da damo doprinos strategiji razvoja sporta u nasem gradu. Nadam se da ćemo adekvatnim primerima i predlozima pospešiti taj razvoj”, naveo je Mehmedović.\nDirektor Kancelarije za mlade Novi Pazar Džemaludin Paučinac ocenio je da je buduća desetogodišnja strategija bitna za mlade kada je u pitanju sport, ali i sve druge oblasti.\n“Možemo da predstavimo i uvrstimo u strategiju ono što planiramo u Kancelariji za mlade i Centru za decu i omladinu Duga. Nadam se da ćemo uskoro imati jedan omladinski centar nalik evropskim, pa će i na taj način mladi moći da uzmu aktivno učešće u društvu”, kazao je Paučinac.\nJedan od problema je i mali broj žena u sportu, što će u narednom periodu pokušati da se ispravi, najavila je presednica gradskog Sportskog saveza Amela Terzić.\n“To se odnosi na pojedinčne, ali i ekipne sportove. U ovoj sredini žene su se ranije ustručavale od bavljenja sportom. One imaju našu punu podršku i pozivam ih da se što više bave sportom i da se ne osećaju manje bitnim od muškaraca”, rekla je Terzić.\nSportski direktor Bokserskog kluba Dandi Nijazija Mujdragić priznao je da očekuje mnogo od strategije razvoja sporta.\n“I do sada smo uspevali da se nekako održimo i da u uslovima kakve imamo beležimo vrhunske rezultate”, dodao je Mujdragić.\nPrethodni tekstVučić se u Raški sastao sa Srbima i političkim predstavnicima sa KiM\nSledeći tekstNa severu Kosova napadnuta ekipa RSE


Tag preporučujemo - Stranica 3 od 3\nPočetna » Posts tagged"preporučujemo" (Strana 3)\nArhiva po tagovima: preporučujemo\nAutor: Anja Divković 17. 08. 2016. 40 Komentara\nAutor: Miloš Ristić 5. 07. 2016. 24 Komentara\nUkoliko ste barem jednom prodavali ili kupovali kabaste predmete, verovatno ste imali priliku da se uverite da njihov transport može biti malo komplikovaniji. Neretko nam se obraćaju kupci i prodavci nakon završetka aukcija kako bi se požalili da ne mogu da pronađu kurirsku službu koja...\nAutor: Miloš Rančić 4. 05. 2016. 4 Komentara\nDa li vam se možda dešavalo da na željenoj aukciji unesete ponudu pred sam kraj, a na njoj pobedi korisnik koji je uneo istu ponudu kao i vi? Ponekad nam se javljaju korisnici sa pitanjem kako je to moguće i misle da je u pitanju...\nAutor: Lana Jović 25. 02. 2014. 83 Komentara\nŠta je to licitiranje i zašto je važno napraviti dobru strategiju kako biste dobili željeni predmet? Licitiranje je regularno nadmetanje na aukciji, gde pobeđuje najveštiji, najbrži i najdarežljiviji član. Pa hajde da postanemo takvi. 🙂 Preneću vam neke veštine licitiranja, dok ćete brzinu sami najbolje...


Rezultat pretrage za pojam: povećanje penzija\nBEOGRAD – Održavanje visoke stope privrednog rasta je "domaći zadatak za sve u Vladi", izjavio je ministar finansija Siniša Mali.\nBEOGRAD - Predsednik Srbije izjavio je danas da očekuje da će penzije biti veće od novembra za šta neće biti potrebno uraditi rebalans budžeta, kao i da će biti ukinut Zakon o privremenom umanjenju penzija.\nBEOGRAD - U budućnosti, kada se krizne mere ukinu, verujemo da povećanja penzija treba da budu linearna – rekao je Sosa.\nBEOGRAD - Plate u javnom sektoru biće povećane od januara 2018. godine pet, odnosno 10 odsto, a penzioneri će u narednih mesec dana dobiti jednokratnu pomoć od pet hiljada dinara i od januara povišicu od pet odsto.\nBEOGRAD - "Država je 2012. godine dotirala penzije sa 48 odsto a ove godine sa 35 odsto zato što imamo veće doprinose", kazao je Vulin .\nVlada Srbije utvrdila budžet za narednu godinu, planiran najniži deficit ikada\nBEOGRAD - Vlada Srbije usvojila je danas Predlog zakona o budžetu za 2017. godinu, sa najnižim predviđenim deficitom u istoriji države Srbije u iznosu od 1,7 odsto BDP-a.\nPODGORICA - Kovačević je kazala da bi od 1. jula, najniža penzija, koja je do sada bila 101 euro, trebalo bi da iznosi 122 eura. U Crnoj Gori ima 4.410 korisnika najniže penzije.\nVujović: MMF poručuje da ne popustimo pod pritiscima\nBEOGRAD - Vujović je rekao da Srbija nema nijedan problem iz prošlosti, ali "da MMF upozorava da ne bi oslabio kriterijum".\nRaiffeisen: Fantastičan rast srpske ekonomije u drugom kvartalu\nBEOGRAD - BDP Srbije je, posle pada od 0,8 odsto u prvom tromesečju 2015, realno porastao u drugom kvartalu za fantastičnih 2,2 odsto, naveli su u analizi.\nMMF će korigovati prognozu rasta Srbije\nBEOGRAD - Od Misije MMF-a, koja zvaničnu posetu Beogradu završava 2. septembra, očekuje se i da koriguje prognozu rasta privrede Srbije za 2015. godinu, sa minus jedan na plus 0,5 odsto.\nVučić: Dižemo penzije svim penzionerima\nBEOGRAD - Vučić je kazao i da će 360.000 zaposlenih u javnom sektoru, kojima su plate bile smanjene, dobiti povećanje. Najviše će dobiti prosvetni radnici, zatim zdravstvo, vojska, policija i socijalni radnici.\nBajec: Povećanje plata i penzija nije realno\nBEOGRAD - "Mislim da je to malo verovatno. Svakako ne u ovoj godini", rekao je Bajec u intervjuu za novi broj mesečnika Magazin Biznis.\nTadić nakon sastanka s Vučićem: Istorijski trenutak da radimo\nBEOGRAD - Tadić je istakao da je veoma zadovoljan današnjim razgovorom, jer su identifikovani ključni problemi društva i načini na koje oni moraju da budu rešavani.\nKostić: Srbiji preti grčki scenario\nBEOGRAD - "Država treba da ima prihode", kazao je Kostić i istakao da nije za to da penzioneri traže veće penzije na ime zaduživanja svojih unuka.\nPRIJE 332161 MIN\nPRIJE 704387 MIN\nPRIJE 1189481 MIN\nPRIJE 1196681 MIN\nPRIJE 1286786 MIN\nPRIJE 1338772 MIN\nPRIJE 1362068 MIN\nPRIJE 1396814 MIN\nPRIJE 1424271 MIN\nPRIJE 1688764 MIN\nPRIJE 1776566 MIN\nPRIJE 1935272 MIN\nPRIJE 2018487 MIN\nPRIJE 2233292 MIN\nPRIJE 2625887 MIN\nPRIJE 2790340 MIN\nPRIJE 2801983 MIN\nPRIJE 2891526 MIN\nPRIJE 2940360 MIN\nPRIJE 2995257 MIN\nPRIJE 3624085 MIN\nPRIJE 4579128 MIN\nPRIJE 5004095 MIN


Ovako za "Novosti" ministar poljoprivrede Branislav Nedimović, komentariše nedavno hapšenje poljoprivrednika i vlasnika firmi, zbog uvoza bresaka i nektarina iz Grčke, prepakivanja i prodaje na rusko tržište, kao da su poreklom iz Srbije.\n- Zbog strateškog interesa, ali pre svega i zaštite poštenih poljoprivrednika, nikada nećemo stati sa borobom protiv kriminala u agraru - upozorio je ministar Nedimović. - Ovo sada je svojevrstan relikt ranijih godina, kada smo istragom utvrdili i druge zloupotrebe, ali i učesnike. Poslednjom akcijom još jednom šaljemo jasnu poruku svima.\nMogućnost izvoza voća i svinjskog mesa za Rusiju, od pre gotovo 10 godina, uvek je "hod po žiletu". Prilika koju je naša zemlja dobila, nekoliko puta je mogla biti ugrožena, upravo zbog prevaranata, koji su na sve načine pokušali da stignu do ruskih polica. Ipak, tržište Rusije je više nego zahtevno i strogo kontrolisano, pa čak i kada je našim službama nešto promaklo, ruske su to stopirale. A nama, uz "škart", vratile i žuti karton pred isključenje.\nTako je, krajem maja 2014. godine, Ruska veterinarska inspekcija zaustavila pokušaj šverca oko 22 tone svinjskog mesa iz Srbije. Tada su u paketima iz Srbije, umesto slanine bili komadi svinjske kože. Sve je to pokušala da uradi jedna od poznatijih klanica u Srbiji. Zbog toga, bio je delimično ograničen uvoz mesa iz naše zemlje u Rusiju. U međuvremenu, neke srpske klanice često su dobijale dozvole za izvoz mesa i prerađevina, i one su im bile stopirane, zbog neispunjavanja standarda i kvaliteta, ali i zdravstvene ispravnosti, jer je meso bilo zaraženo listerijom.\nGodinu dana kasnije, došlo je do naglog porasta izvoza jabuka iz Srbije, pa su Rusi tražili dodatno pojašnjenje od vlasti u našoj zemlji. Sumnjalo se na reeksport jabuka iz Poljske.\nPRITVOR ZBOG GRČKIH BRESAKA\nZBOG sumnje da su uvezeno voće iz Grčke izvozili u Rusiju kao da je srpsko i time oštetili budžet i protivpravno stekli više od 100 miliona dinara, Viši sud u Nišu je odredio pritvor do 30 dana N. C. (39) iz Beograda, odgovornom licu firme "Citrum AKZ" i N. P. (62) iz istog grada, ispred firme "NJu lend of frut", dok je Z. C. (64) određena mera zabrane komunikacije. NJima se na teret stavlja krivično delo zloupotreba položaja i pranje novca. Uz njih saslušano je još 65 poljoprivrednika i proizvođača voća sa teritorije Smedereva, Kragujevca i Knjaževca. (J. Ć.)\nSTATI NA PUT\nBORIMO se godinama protiv toga zajedno sa kolegama iz Ministarstva poljoprivrede. Takav vid poslovanja nije zakonit, protiv je naše zemlje i uništava reputaciju svih poljoprivrednika koji legalno rade, kazao nam je Uroš Kandić, državni sekretar u Ministarstvu trgovine.\nvoće prodavali voće kao srpsko oštetili državu Branislav Nedimović Ministar Branislav Nedimović Rusija izvoz poljoprivrednih proizvoda


Konferencija ‘Sfera 2019: Tehnologija betona’ spojila struku i nauku – Biznis.ba\nNaslovnaBiHKonferencija ‘Sfera 2019: Tehnologija betona’ spojila struku i nauku\nKonferencija ‘Sfera 2019: Tehnologija betona’ spojila struku i nauku\nobjavljeno 28. mar 2019. u 14:30\nMeđunarodna naučno-stručna konferencija ”Sfera 2019:Tehnologija betona”, koja je u Sarajevu okupila učesnike iz cijele regije, bila je prilika za komunikaciju struke i nauke, te uspostavljanje saradnje.\nKonferencija je trajala dva dana, a pored predavanja sponzora i partnera, stručnjaka i profesora, drugog dana održana je panel diskusija posvećena tehnologiji betona. Konferenciju je organizovala kompanija Sfera d.o.o. Mostar u saradnji sa Građevinskim fakultetom Sarajevo, Institutom za standardizaciju BiH, IGH institutom iz Zagreba, te GIT institutom iz Tuzle.\nCilj organizatora bio je da se učesnicima osigura kvalitetan ambijent za poslovne sastanake i prezentacije s obzirom na to da su naučno-stručne konferencije iz oblasti građevinarstva i arhitekture postale tradicionalne i prepoznate u cijelog regiji kao respektabilan događaj koji spaja struku i nauku. Na izložbenim štandovima održani su B2B sastanci, kao i praktični primjeri, sa eksponatima detalja izvođenja pojedinih dijelova objekata.


Brčanski Forum - Vlada R Srpske i Vlada Srbije u 2018. uložile u Brčko Distrikt oko 4 miliona KM\nVlada R Srpske i Vlada Srbije u 2018. uložile u Brčko Distrikt oko 4 miliona KM\n“Iz budžeta Republike Srpske prošle godine je za projekte u Brčko distriktu izdvojeno oko 2.200.000 KM, rekao je ministar energetike i rudarstva Srpske Petar Đokić.\nOn je dodao da je obezbijeđena i donacija Vlade Srbije od milion evra, tako da je u Brčko distrikt u 2018. godini uloženo ukupno gotovo četiri miliona KM”, prenosi srpskainfo.com\n“– Nastojimo da pomognemo da život građana u distriktu bude što kvalitetniji i u tom smislu su aktivnosti Vlade Republike Srpske bile vidljive svih prethodnih godina – rekao je Đokić novinarima u Brčkom gdje je danas svečano obilježen Dan Republike.\n– Želim da podijelim iskren osjećaj radosti što zajedno sa predstavnicima Brčko distrikta, onima koji na poseban način osjećaju život Srpske, slavimo njen najvažniji praznik, a to je Dan Republike – rekao je Đokić”, a prenosi srpskainfo.com.\nNakon ovakve konstatacije gospodina Đokića, u čiju tačnost nama razloga da sumnjamo, postavlja se pitanja: da li su vlada Federacije BiH i Vijeće ministara BiH uložili koju KM u Brčko Distrikt BiH? Ako nisu, a izgleda da nisu, onda se nameće zaključak da je samo vladi R Srpskoj stalo do Brčko Distrikta BiH.


"Red Passion" plesna grupa EL u Kini\nVeliko priznanje za KK Crvena zvezda mts. Plesa grupa "Red Passion" na poziv EL uz ekipu CSKA deo promotivne turneje po Kini.\nZvanična plesna grupa KK Crvena zvezda mts "Red passion" otputovala je u Kinu na specijalni poziv Evrolige, gde će u narednih 7 dana zajedno sa aktuelnim šampionom najjačeg evropskog takmičenja, ekipom CSKA, promovisati i predstavljati Evroligu u najmnogoljudnijoj zemlji sveta.\nKlub je zvaničan poziv za ovu turneju, dobio početkom septembra, a desetočlana plesna grupa predvođenja Marijom Ranisavljević kapitenom, otputovala je u Kinu preko Dohe u subotu.\nOvaj poziv adresiran na klub sa Malog Kalemegdana još jedno je svojevrsno veliko priznanje za crveno-bele, koji su po mnogim parametrima postali standardni član evroligaške porodice. Plesna grupa „Red passion" već dve godine nalazi se među najboljim plesnim grupama košarkaških klubova, koji igraju Evroligu i Evrokup.\n„Drago nam je što na ovaj način predstavljamo naš klub Crvenu zvezdu, našu zemlju Srbiju, i Evroligu u tako velikoj zemlji. Ovo je velika čast za sve nas, ali i motiv da budemo sve boljei bolje u godinama koje dolaze" rekla je pre polaska na daleki put kapiten Marija Ranisavljević.\nKoliko je celokupna turneja u Kini važna za čelnike Evrolige, govori i podatak da će na parketu to takmičenje predstavljati šampion CSKA, koji će odigrati dve utakmice 26. i 28. septembra protiv najboljih ekipa kineske lige. U sredu, „armejci" će igrati protiv aktuelnog šampiona „Sičuana" u Šandguu, a dva dana kasnije protivnik „plavo-crvenima" iz Moskve u Šenženu biće ekipa „Guandong Tajgersa".\nPre i tokom utakmica svoje nastupe imaće i plesna grupa „Red passion", a tokom boravka u Kini će takođe imati svoje promotivne aktivnosti vezane za Evroligu i klub koji predstavljaju – KK Crvena zvezda mts.\nOvo je nakon gostovanja Reala, Panatinaikosa, Barselone i ALBE, drugi dolazak CSKA u Kinu, u kojoj su utakmice igrali 2007.godine na turniru protiv ekipe Jao Minga i najboljeg australijskog tima „Sidnej Kingsa".\n"Crveno-bela" bajka, proslava i novi kalendar


Predsednik Kirgizije odbija da podnese ostavku\nPredsednik Kirgizije Kurmanbek Bakijev izjavio je danas da odbija da podnese ostavku posle žestokih sukoba policije i opozocije, u kojima je poginulo najmanje 75 osoba a više od 1.000 povređeno.\n"Kao predsednik, izjavljujem da nisam podneo ostavku i da to neću ucciniti", rekao je Bakijev, a prenosi kirgiska agencija "24.kg".\nOn je napustio Biškek posle sukoba, a opozicija, koja je preuzela vlast, saopštila je da pretpostavlja da se nalazi na jugu zemlje u svom rodnom mestu.\nBakijev je rekao da nije "u mogućnosti da utiče na situaciju u zemlji".\nOpozicija je saopštila i da je formirala prelaznu vladu na čelu sa Rozom Otunbajevom.\nVlada će narednih šest meseci upravljati tom centralnoazijskom zemljom, kada opozicija najavljuje da će se održati izbori.


USKORO MODEL ZA RAZVOJNU BANKU VOJVODINE\nVojvođanski sekretar za finansije Zoran Radoman izjavio je da se razgovara o modelu budućeg poslovanja Razvojne banke Vojvodine.\n"Vrlo brzo će taj model biti gotov i predstavljen javnosti", rekao je Radoman agenciji Beta.\nOn je istakao da depoziti Razvojne banke Vojvodine nisu i neće biti ugroženi.\nPokrajina ima 72 odsto vlasništva u tj banci, a Republika 28 odsto.\nMinistar finansija i privrede Mlađan Dinkić je prošle sedmice izjavio da je stigla inicijativa pokrajinske vlade, koja je saglasna da se osigurani depoziti Razvojne banke prenesu na neku drugu banku, na isti način na koji su depoziti Nove Agrobanke preneti na Poštansku štedionicu.\nDinkić je naveo da su osigurani depoziti Razvojne banke Vojvodine 120 miliona evra, a da je vrednost neosiguranih depozita u toj banci oko 100 miliona evra.\nPredlog je, kako je objasnio Dinkić, da Republika i Pokrajina zajednički emituju obveznice u vrednosti od osam milijardi dinara za neosigurane depozite, srazmerno udelu u toj banci.\nDinkić je rekao da bi od kreditnog portfelja Razvojne banke Vojvodine bio formiran razvojni fond Vojvodine, u kome bi, kao i u banci, Republika imala udeo od 28 odsto, a Pokrajina ostatak.\nOn je izjavio da je Vlada Vojvodine nakon usvajanja republičkog budžeta za 2013. godinu i promena u Zakonu budžetskom sistemu prinuđena da predloži režim privremenog finansiranja, umesto budžeta APV za narednu godinu.\nOn je dodao da će pokrajinska administracija pre donošenja budžeta za narednu godinu zato "morati da sačeka odluku Ustavnog suda o ustavnosti Zakona o budžtskom sistemu, a verovatno i o ustavnosti Zakona o budžetu za 2013. godinu".\nIzvor: Dnevnik, Beta,RTV


Koordinacioni savet beloruske opozicije vlastima: Hitno prekinite nasilje - Sputnjik Srbija\n02:25 18 April 2021\nKoordinacioni savet beloruske opozicije vlastima: Hitno prekinite nasilje\n15:44 24.09.2020 (osveženo 15:45 24.09.2020) Preuzmite kraći link\nKoordinacioni savet beloruske opozicije osuđuje postupanje policije na protestima posle inauguracije predsednika Aleksandra Lukašenka.\n„Koordinacioni savet osuđuje postupke onih koji su primenili silu protiv mirnih građanskih protesta, na koje imaju imaju zakonsko pravo, i insistira na hitnom prekidu nasilja“, navodi se u saopštenju Saveta.\nNavodi se i da se nakon predsedničkih izbora, Belorusija našla u „akutnoj socijalnoj i političkoj krizi, dodatno otežanoj zbog ekonomske recesije“.\nKoordinacioni savet, koji je formiran na inicijativu Svetlane Tihanovske, ima za cilj stvaranje pregovaračke platforme za prevazilaženje krize uz strogo poštovanje zakonodavstva Republike Belorusije, navodi se u saopštenju.\nMasovni protesti opozicije počeli su u Belorusiji 9. avgusta, nakon predsedničkih izbora. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto glasova.\nDatum inauguracije predsednika nije bio zvanično objavljen. Državna agencija Belta je juče prenela da je Lukašenko stupio na dužnost predsednika i da je inauguracija održana u Dvorcu nezavisnosti.\nOvaj postupak je isprovocirao masovne proteste protiv Lukašenka u Minsku i drugim gradovima zemlje. Ministarstvo unutrašnjih poslova Belorusije je izjavilo, da protesti imaju agresivan karakter i da bi ih suzbili, a da policija je koristila opremu za razbijanje demonstracija. Prema podacima Ministarstva, privedene su 364 osobe, od toga njih 252 u Minsku.\nNekoliko beloruskih policajaca povređeno na protestima u Minsku\nizbori, Belorusija, Aleksandar Lukašenko


Mekmaster: Nasilje u Šarlotsvilu potpada pod definiciju terorizma\nBdenje tokom noći u Šarlotsvillu za žrtve napada belog rasiste na demonstrante koji su se usprotivili rasističkim demonstracijama\nSavetnik predsednika Trampa za nacionalnu bezbednost H.R. Mekmaster je u intervjuu za mrežu ABC, rekao da jučerašnje smrtonosno nasilje koje je izbilo na skupu belih rasista u Šarlotsvilu u Virdžiniji "potpada pod definiciju terorizma i da je možda motivisano mržnjom i rasizmom".\nAmerički sekretarijat za pravosudje je otvorio istragu o napadu automobilom u kojem je stradala jedna osoba tokom protesta protiv demonstracija belačkih nacionalista i rasista u Šarlotsvilu u Virdžiniji. Devetnaest ljudi je tom prilikom ranjeno, dok su dvojica policajaca, koji su pratili nemire iz vazdha, poginula kad se njihov helikopter srušio.\nSekretar za pravosudje Džef Sešns je rekao "Nasilje i ubistvo tokom napada u Šarlotsvilu su udar na srž američkog zakona i pravosudja." On je takodje ukazao " Kada se takve akcije dogode kao rezultat rasne netrpeljivosti i mržnje one prestavljaju izdaju naših suštinskih vrednosti i ne mogu se tolerisati."\nGuverner Virdžinije Teri Mekolif je proglasio vanredno stanje pošto je izbio sukob izmedju belačkih demonstranata, odnosno nacionalista koji su nosili oklope i štitove kada su se okupili da protestrvuju zbog uklanjanja konfederativne statue i kontra demonstranata u Šarlotsvilu u Virdžiniji.


MSP: Ukrajinski ambasador od početka daje nediplomatske i neprihvatljive ocene – NovostiDana.rs\nMSP: Ukrajinski ambasador od početka daje nediplomatske i neprihvatljive ocene\nMinistarstvo spoljnih poslova Srbije saopštilo je danas da ukrajinski ambasador Oleksandr Aleksandrovič čitav svoj mandat u Srbiji daje „nediplomatske i neprihvatljive ocene o spoljnoj politici Srbije i njenim zvaničnicima“.\nAleksandrovič je prethodno rekao da posle konsultacija u Kijevu, na koje je pozvan posle izjave o negativnom uticaju Rusije na Srbiju, nije promenio stav. On je rekao da glasanje Srbije u UN protiv interesa Ukrajine „nerazumno“ imajući u vidu „čvrst stav“ Kijeva o nepriznavanju Kosova.\n„Ambasador Ukrajine u kontinuitetu, od samo početka svog mandata u Republici Srbiji daje nediplomatske i neprihvatljive ocene o spoljnoj politici Srbije i njenim zvaničnicima. Kao poslednje primere navodimo intervju Slobodnoj Evropi od 28. oktobra 2016. („Srbija ne može na više stolica“) i Blicu od 16. novembra 2016. („Putin će vas prodati“), kao i nedavni intervju o tome da Rusija zloupotrebljava Srbiju da bi stvorila haos i izazvala rat na Balkanu“, saopštilo je Ministarstvo.\nMinistarstvo spoljnih poslova Srbije je saopštilo da se prilikom glasanja o članstvu Kosova u Unesku 2015. godine, delegacija Ukrajine nalazila van sale, što je „direktno suprotno vitalnim interesima“ Srbije, kao i da Ukrajina podržava predloge zapadnih zemalja o izmeni mandata Unmika i dinamike sednica Saveta bezbednosti UN o Kosovu, čemu se Srbija oštro protivi.\nPovodom Aleksandrovičeve izjave da 14 meseci čeka na prijem kod šefa srpske diplomatije, Ministarstvo spoljnih poslova je navelo da je načelo reciprociteta i snižavanje nivoa kontakata na radni nivo uobičajena diplomatska praksa u slučajevima kada strani predstavnici izlaze iz okvira Bečke konvencije.\nAmbasador Ukrajine je tokom ove godine više puta primljen u Ministarstvo spoljnih poslova na nivou pomoćnika ministra i zamenika pomoćnika ministra, navelo je ministarstvo\nBudući da ambasador Srbije u Ukrajini Rade Bulatović nije nikada bio primljen kod šefa ukrajinske diplomatije Klimkina, kao i da se Ministarstvo spoljnih poslova Ukrajine na prijeme koje priredjuje ambasada Srbije odaziva na nivou šefa protokola, Srbija nema nikakvu obavezu niti povod da postupa drugačije, dodalo je Ministarstvo.\nMinistarstvo spoljnih poslova je navelo da sa žaljenjem konstatuje izjavu Aleksandroviča da je stav njegovog ministarstva „skoro isti“ kao njegov, ali da uprkos tome ostaje privrženo prevazilaženju nesuglasica i unapredjenju bilateralnih odnosa.\nZvaničlnik Kosova razgovarao u Preševu o prevremenim lokalnim izborima\nU Beogradu infekciju HIV godišnje dobije po 70 ljudi


Dodik: U RS stiglo 40 britanskih specijalaca s namerom da sruše vlast - Jutarnji GLASnik\nPosted on 23/06/2018 Author Redakcija Jutarnji GLASnik\tComment(0)\nFoto: Screenshot/ RTS\nDodik je kazao da su oni stigli u BiH kao pripadnici EUFOR-a, ali da se radi o britanskim specijalcima, koji deluju na društvenim mrežama, prisluškuju zvaničnike RS i pokušavaju da stvore opšti haos kako bi došlo do smene aktuelne vlasti u RS ili, u najmanju ruku, do njenog slabljenja.\n„Britanska vlada je izdvojila devet miliona funti za sprečavanje ruskog uticaja na ovim prostorima. Cilj je destabilizacija RS i Srbije, te unitarizacija BiH, a ne sprovođenje Dejtonskog mirovnog sporažuma“, rekao je on na konferenciji za novinare.\nDodik je naveo da je jedan od ranijih visokih predstavnika u BiH, Britanc Pedi Ešdaun, „kriminalac, koji je uradio ogromno zlo RS“.\n„Dva njihova čoveka (britanska) prisutni su na svakom okupljanju u RS na kojem se nađe više od pet ljudi. Cilj im je da, ako ne mogu već da promene vlast u RS, da je oslabe“, kazao je Dodik.\nDejan Petković „Rambo“ – Legenda koja nije bila dobra za srpsku reprezentaciju\nPrognoza iz Nemačke: BALKANSKI SIROČIĆI nemaju čemu da se nadaju, moraće da ostanu van EU\nTagged BRITANSKI SPECIJALCI, MILORAD DODIK\nČičak: Postoje profili ličnosti (Vučić i Tramp) koji su skloni kršenju zakona, a potom se zaklanjanju državom koju čine svojom saučesnicom – ili taocem


Zoran Radojičić Srboljub Mickić Goran Milenković Dario Adamov Rade Raketić Boško Glavčić Milan Radičević Marko Radulović Dragoljub Pavlović Katarina Mihailović\nUtorak, 15.01.2019 13:22\nAko predsednik Srbije već pet godina ne sme da saopšti svojim građanima i srpskom parlamentu šta je njegov plan za Kosovo i Metohiju, svakome ko ume da „čita između redova“ postaje jasno da Aleksandar Vučić ima nameru da prizna nezavisnost Kosova i da je to plan koji još uvek ne sme da iznese u javnost. U suprotnom, zašto bi uvek izbegavao odgovor na to pitanje?\nNa konferenciji za medije pre neki dan predsednik Republike Aleksandar Vučić je iznova izbegao odgovor na pitanje novinara o njegovom planu rešenja kosovskog pitanja. Juče je u emisiji na Pinku rekao da ne želi da otkrije plan javno zbog neprijatelja. Da li je pod tim mislio na sopstvene građane, Umesto informisanja građana o ovoj osetljivoj temi, predsednik Srbije je svojim standardnim primitivnim vokabularom izvređao lidere opozicije i za sve probleme sa južnom pokrajinom okrivio njih.\nSaopštenje za javnost organizatora protesta „Jedan od pet miliona“, u kome se traži od Aleksandra Vučića da predstavi građanima Srbije plan za Kosovo i Metohiju, suštinski je pogodilo u svoju metu.\nTaj plan postoji, ali se o njemu ne govori u Beogradu i srpskom parlamentu, već u Briselu, Njujorku, Vašingtonu, Moskvi...\nAko se predsednik Republike zalaže za interese svih građana i ima nameru da radi u skladu sa Ustavom, nema razloga da bilo šta o Kosovu i Metohiji skriva od očiju srpske javnosti.\nKada se sagledaju sve činjenice, potezi i izjave naših zvaničnika, nameće se zaključak da plan još uvek ne iznose jer on prosto nije u skladu sa našim Ustavom, Rezolucijom SB UN 1244, našim nacionalnim i državnim interesima. Zato se o njemu ćuti i javno ne govori.\nGrađani Srbije će pre ili kasnije shvatiti da je pominjana ideja o razgraničenju ništa drugo nego priznanje nezavisnosti naše južne pokrajine.\nPristankom na nezavisnost Kosmeta nećemo imati veće plate, viši standard, punu zaposlenost, jaču privredu i bolju budućnost...\nImaćemo isključivo dalju razgradnju i propadanje države Srbije u teritorijalnom, ekonomskom, demografskom i svakom drugom smislu.\nKrajnje je vreme da Aleksandar Vučić pokaže „hrabrost i odlučnost“ i vanrednom konferencijom za medije, koja bi se, kao i obično, direktno prenosila na RTS-u, Studiju B, TV Pink, TV Hepi, TV Prva i TV O2, informiše građane o čemu on to samostalno pregovara sa Hašimom Tačijem i Ramušom Haradinajem.


Jedan od problema današnjice jeste i užurbani stil života, koji se ogleda u nepravilnoj ishrani, odsustvu fizičke aktivnosti, kao i prisustvu stresa na poslu i u porodici, zbog konstantne potrage za boljim životnim standardom. Korekcija ishrane i organizovana, kontinuirana, usmerena fizička aktivnost predstavljaju bazu prevencije, izvor pozitivne životne energije i najprirodnije rešenje problema stresa.\nNaši lekari, nutricionisti i stručnjaci za rekreaciju će vas uputiti kako da se zdravo hranite i rekreirate i na taj način povećate produktivnost i obezbedite balans u svom privatnom i poslovnom životu. Spremni smo da u Vašem radnom okruženju organizujemo savetovalište za zdravu ishranu, u okviru koga nudimo korekciju jelovnika organizovane ishrane ali i pojedinačne režime ishrane. Ako ste spremni da prednost date aktivnoj pauzi, rado ćemo vam organizovati različite oblike fizičke aktivnosti, u toku, pre ili posle radnog vremena.\nAktivna pauza doprinosi osveženju i okrepljenju zaposlenih i utiče na poboljšanje njihovog opšteg zdravstvenog stanja i raspoloženja, a zdravi i raspoloženi zaposleni doprinose boljoj produktivnosti kolektiva u kome rade. Naša specijalnost su i individualni i grupni programi rekreacije koji se mogu organizovati tokom cele nedelje kod vas ili u iznajmljenom prostoru, kao efikasan način za podizanje nivoa fizičkih sposobnosti i ukupnog zadovoljstva zaposlenih, a njen finansijski efekat kod poslodavca iskazuje se kroz smanjenje troškova za bolovanje i druga odsustva s posla. Upravo zbog svega navedenog kreirali smo Vedri biznis programe.


Inzbruk: Na spomen-ploči pisaće da je Diana Budisavljević spasila uglavnom srpsku decu\nIzvor: RTS, 30.Nov.2020, 06:52\nSenat grada Inzbruka jednoglasno je odlučio da na rodnoj kući Diane Budisavljević postavi spomen-ploču na kojoj će, između ostalog, pisati da je spasavala uglavnom srpsku decu iz logora NDH.\nČlanovi Senata i Odbora za kulturu Grada Inzbruka su 18. novembra na sednici Senata Grada Insbruka jednoglasno usvojili konačnu verziju teksta na spomen-ploči za Dianu Budisavljević (devojački Obekser).\nUsvojen tekst koji će stajati na spomen-ploči:\n>> Pročitaj celu vest na sajtu RTS << />Diana Budisavljević, devojački Obekser\nDiana Budisavljević iz Inzbruka je tokom Drugog svetskog rata uz pomoć drugih podržavalaca spasila više hiljade pretežno srpske dece iz koncentracionih logora fašističkog ustaškog režima u tadašnjoj "Nezavisnoj Državi Hrvatskoj".\n"Najvažnije da se identitet žrtava ne prećuti" Srpska pravoslavna omladina Inzbruka (SPOJI) ističe da ih veoma raduje što se Grad odlučio za verziju imena Diane Budisavljević, kakva je, ističu, i na njenom nadgrobnom spomeniku na inzbruškom Zapadnom groblju.\n"Ovim pismom Vam, međutim, želimo iskazati naše ogromno poštovanje, jer ste kao predstavnici našeg zajedničkog grada Inzbruka ponovo pokazali hrabrost i na kraju odlučili da ogromnu većinu, od genocida, spasene dece nazovete svojim imenom i tako ih sačuvate od zaborava. To je veoma važan i ključni korak koji dokazuje da se u Inzbruku obraća pažnja na sve aspekte jedne savremene i žive kulture sećanja. Najvažnije u tome jeste svakako da se identitet žrtava, a u ovom slučaju spasene dece, ne prećuti, što ste Vašom odlukom uspešno i sproveli u delo", navodi SPOJI.\nNadaju se da će ploča biti veoma prihvaćena od šire javnosti i služiti kao inspiracija za nastavak uspešne kulture sećanja u Inzbruku i Austriji.\nTada su pokušali da izdejstvuju postavljanje spomen-ploče na njenoj rodnoj kući u ulici Marije Terezije u samom centru Inzbruka. Ono što tada nije pošlo za rukom, sada je kroz preuzimanje ove tematike od grada Inzbruka, uspelo.\nU Inzbruku odlučeno: Diana spasila srpsku decu\nSenat austrijskog grada Insbruk jednoglasno je odlučio da na spomen ploči, koja se postavlja na rodnoj kući Diane Budisavljević, stoji da je "spasavala uglavnom srpsku decu iz logora NDH"...Članovi Senata i odbora za kulturu su 18. novembra jednoglasno usvojili konačnu verziju teksta za spomen...


Ekonomska politika i Budžet dobro koncipirani – mojKontakt portal – Radio Televizija Kontakt\nEkonomska politika i Budžet dobro koncipirani\nStav Predsjedništva DNS-a je da su u Ekonomskoj politici postavljeni dobri kratkoročni ciljevi, dok će dugoročni ciljevi dovesti do novih radnih mjesta i rasta privrednog ambijenta, što je u skladu sa politikom i programima ove stranke.\nPredsjedništvo DNS-a usvojilo je izvještaje o radu Kluba poslanika DNS-a u Narodnoj skupštini Republike Srpske i radu delegata u Domu naroda Parlamentarne skupštine BiH, navodi se u saopštenju ove stranke.\nU Izvještaju Kluba poslanika DNS-a u parlamentu Srpske navodi se da je Klub, tokom 30 redovnih i 16 posebnih sjednica, učestvovao u diskusijama 189 puta, te postavio 75 poslaničkih pitanja.\nU izvještaju o aktivnostima DNS-a u institucijama BiH navodi se da su stavovi ove stranke itekako vidljivi i jasno izraženi, te da se uvažavaju i poštuju, kao i da u ovom mandatnom periodu nije došlo do dodatnog prenosa nadležnosti Republike Srpske na nivo BiH.\nNa sjednici Predsjedništva DNS-a razgovarano je i o stanju u regionalnim odborima nakon provedenih unutarstranačkih izbora i formiranja 10 regionalnih odbora.\nRazmatrani su izvještaji iz devet regionalnih odbora, koji djeluju na području Republike Srpske, te jednog regionalnog odbora koji djeluje na području Federacije BiH.\n“Svi regionalni odbori su formirani, sjednice sa opštinskim odborima se redovno održavaju, a očekuje se i intenzivniji rad u narednom periodu”, navodi se u saopštenju.\nLazarat u Albaniji: Autonomna teritorija za proizvodnju droge


OSAM VEKOVA BRESNICE (1222 – 2022) – Kablarnet\nSvečano otvaranje izložbe u Galeriji Narodnog muzeja u Čačku\nNema komentaraBresnica sa trgomĐeneral Marko Đ. Katanić“OŠosam vekova BresniceŽičkoj povelji\nU četvrtak 14. aprila, u 19.00 časova, u Galeriji Narodnog muzeja u Čačku, otvorena je svečana izložba posvećena jubileju sela Bresnica. Organizator ove manifestacije je Osnovna škola ,,Đeneral Marko Đ. Katanić“ iz Bresnice, a pokrovitelj je Grad Čačak.\nNaime, ove godine navršava se osam vekova od kada je u pisanim dokumentima zabeležen prvi pomen Bresnice. Reč je o Žičkoj povelji kralja Stefana Prvovenčanog u kojoj se, u grupi brojnih metoha, našla i ,,Bresnica sa trgom“.\nUpravo zbog navedenog, kolektiv OŠ ,,Đeneral Marko Đ. Katanić“ iz Bresnice je, u saradnji sa Narodnim muzejom i uz pokroviteljstvo Grada Čačka, i upriličio manifestaciju u čast ovog značajnog jubileja.\nPored svečane izložbe koja je otvorena večeras, planirana je i tribina ,,Drugi svetski rat i stradanje Bresničana u jesen 1944. godine“ na kojoj će učešće uzeti dr Miloš Timotijević, dr Nemanja Dević i Milena Mićić Glavonjić. Taj događaj je zakazan za sredu 20. april (12.00 časova), a domaćin će ponovo biti Narodni muzej.\nKruna ovog jubileja planirana je za Markovdan u nedelju 8. maja, kada će u Domu kulture u Bresnici biti sprovedena u delo svečana akademija, sa početkom u 12.00 časova.\nTags :Bresnica sa trgomĐeneral Marko Đ. Katanić“OŠosam vekova BresniceŽičkoj povelji\nPoštovani članovi, prijatelji i poštovaoci Udruženja Čačana u Beogradu\nNikola april 20, 2022 april 20, 2022\nU Galeriji Narodnog muzeja u Čačku, sa početkom u 12:00, održana je tribina pod nazivom ,,Drugi svetski rat i stradanje...


Inspektor SIPA uhapšen zbog reketiranja kriminalaca\n07. dec 2018 1646\nU zajedničkoj akciji Tužilaštva BiH i Agencije za istrage i zaštitu (BiH) SIPA jutros je uhapšen inspektor SIPA Darko Marčetić iz Prijedora zbog sumnje da je od dilera droge uzimao novac za njihovu zaštitu od krivičnog gonjenja.\nIz Tužilaštva BiH jutros je saopšteno da je prilikom hapšenja pretreseno nekoliko lokacija, te da je navedena akcija provedena u cilju sprečavanja zloupotrebe položaja i korupcije, piše Insajder.\n- Tužilaštvo BiH i Državna agencija za istrage i zaštitu, proveli su akciju lišenja slobode i pretresa, u okviru aktivnosti na procesuiranju osumnjičenih za zloupotrebu položaja i koruptivne aktivnosti. U akciji je slobode lišen slobode Marčetić Darko, rođen 1974. godine u Prijedoru, zaposlen kao inspektor SIPA u Banjaluci. On je osumnjičen da je djelujući u dogovoru sa osobama koje su izvršile ilegalan uvoz sportskih medikamenata i određene količine opojne droge marihuana, zloupotrebio svoj službeni položaj i od osumnjičenih iznuđivao novac, kako bi nezakonito posredovao u njihovoj zaštiti od krivičnog procesuiranja - saopšteno je iz Tužilaštva BiH.\nTakođe se navodi da je tokom istrage utvrđeno da je osumnjičeni zloupotrebio mogućnost pristupa policijskim i drugim evidencijama, kako bi uzimao podatke koje je koristio prilikom iznude novca od osumnjičenih.\n- Nakon lišenja slobode izvršeni su pretresi objekata i prostorija koje koristi osumnjičeni. Osumnjičeni će biti predat postupajućem tužiocu Posebnog odjeljenja za organizovani kriminal, privredni kriminal i korupciju, koji će ispitati osumnjičenog i nakon toga odučiti o daljim aktivnostima u predmetu - navode u Tužilaštvu.\nTagovi: sipa hapsenje reketiranje


Počele pripreme za novu sezonu | Košarkaški klub Borac - Čačak\nEkipa za narednu sezonu će u mnogome zavisiti od finansijskih mogućnosti Košarkaškog kluba Borac, koji u ovom trenutku nisu povoljni i ukoliko se nešto bitnije ne promeni, mogao bi se odigrati isti scenario kao prošle godine. Akcenat kluba, kao i u prethodnom periodu, biće afirmacija mladih igrača i intenzivni rad na njihovom košarkaškom razvoju. Na početku priprema pored mladih igrača: Zoćevića, Todorovića, Pečenkovića, Savićevića i ostalih, sa ekipom će trenirati i neki od proverenih prvoligaških igrača koji su u prethodnim godinama nastupali za naš klub. Ovi igrači još uvek nisu pod ugovorom sa našim klubom i njihov angažman će zavisiti od razvoja situacije sa tržištem igrača i finansijske moći kluba. Očekuje se i dolazak nekoliko igrača KK Partizana, koji će biti pozajmljeni našem klubu u sklopu protokola o poslovno-tehničkoj saradnji potpisanog u toku prošle sezone.\nKompletne pripreme će biti sprovedene u Čačku, a stručni štab trenera Bojića će biti isti kao i prethodnih godina: Aleksandar Bjelić (pomoćni trener), Zoran Antonović (doktor), Mitar Popović (fizioterapeut), Dragan Lekič (ekonom).\nŠto se tiče pripremnih utakmica, još uvek nisu poznata imena svih rivala i intenzivno se pregovara sa više klubova. Sigurno je samo da će Borac 17. septembra u Hali kraj Morave ugostiti i odigrati prijateljsku utakmicu protiv prvaka Evrope grčkog Panatanaikosa. Kao što je svima poznato ekipu Panatanaikosa sa klupe predvodi naš sugrađanin i legenda kluba kraj Morave, Željko Obradović. Ovaj događaj i utakmica predstavlja veliku čast za Košarkaški klub Borac i o njoj će biti više reči u narednim danima kada budu poznate pojedinosti.\nO svim potpisima novih igrača, izmenama i aktuelnostima u vezi tima i kluba navijači i simpatizeri će biti blagovremeno obavešteni putem sajta KK Borca.


Partizan sprema lov na sedam miliona evra\nPartizan će zaraditi 7,1 milion evra ukoliko se ove jeseni bude plasirao u Ligu šampiona. S obzirom da se već od ovog leta menja sistem takmičenja u elitnom kupu Starog kontinenta, a da će se, umesto dosadašnjeg Kupa UEFA igrati Liga Evrope, Evropska kuća fudbala usvojila je novi sistem premiranja, koji će važiti naredne tri sezone.\nU samom startu primetno je da su u Nionu odlučili da povećaju premije za učesnike Lige šampiona, ali i da izdvoje znatno veća sredstva za novoformirano takmičenje u kojem će Srbija imati najmanje tri predstavnika.\nŠto se tiče Partizana, on je osigurao prihod od 200.000 evra kao šampion Srbije i još 130.000 evra na ime učešća u drugom kolu kvalifikacija. Ukoliko prođe drugu rundu, klub iz Humske će osigurati još 130.000 evra. Prema novim propozicijama kvalifikacije nisu gotove posle trećeg kola, već će klubovi za plasman u Ligu šampiona morati da prođu kroz plej-of. Ipak ova faza se, ako ni po čemu drugo, od običnih kvalifikacija razlikuje po finansijskom delu. Dok je učešće u kvalifikacionim rundama premirano sa 130.000 evra, dvadeset ekipa koje stignu do poslednje stepenice ka Ligi šampiona inkasiraće 2,1 milion evra.\n- Na insistiranje klubova iz istočne Evrope, pre svih Partizana i zagrebačkog Dinama, plej-of je uvršten u centralni marketing Lige šampiona, zato su i premije mnogo veće – pojasnio je predstavnik Partizana pri UEFA, Marko Vjetrović.\nCrno-beli bi tako dolaskom do četvrtog kruga povećali saldo na računu za 2,46 miliona evra, međutim, ako se domognu elite, klubu iz Humske bi se obrisao ovaj prihod, a za plasman u grupu bio bi mu zagarantovan prihod od 7,1 milion evra.\nU Ligi šampiona sistem finansiranja ostaje isti, s tim da je UEFA odrešila kesu i povećala premije oko 30 odsto. Naime, u prethodne tri sezone, svaka pobeda u grupi donosila je 600.000, a remi 300.000 evra, dok će u narednom ciklusu, tri boda vrednovati sa 800.000, a bod sa 400.000 evra.\nUjedno u Nionu su odlučili da budu izdašniji i prema drugom po kvalitetu takmičenju pod okriljem UEFA, pa i u slučaju da prvak Srbije ne uđe u Ligu šampiona, plasmanom u plej-of obezbedio mesto u Ligi Evrope, a samim tim i još milion evra. Svaka pobeda vrednuje se sa 40.000, a remi sa 20.000 evra, dok plasman u šesnaestinu finala iznosi 200.000 evra. Ekipe koje prođu prvu rundu prolećnog dela zaradiće 300.000, četvrtfinalisti 400.000, a polufinalisti 700.000 evra. Za samo učešće u finalu ekipe će dobiti po dva miliona evra, a pobednik će biti nagrađen dodatno još jednim milionom.\n- Iako je ekonomska kriza pogodila svet, u UEFA su odlučili da podignu premije jer su svi ugovori potpisani još ranije i važe do isteka novog trogodišnjeg ciklusa, odnosno do 2012. godine. Pored ovih suma, UEFA će posredstvom nacionalnih saveza podeliti učesnicima Lige šampiona još 341 milion evra od marketinškog pula, ali ne svima isto, već u zavisnosti gde se ekipe nalaze na marketinškoj rang listi. Od toga će najveću korist imati ekipe iz Engleske, Španije, Nemačke i Italije. Naravno, UEFA zadržava ekskluzivno pravo da izmeni ovaj pravilnik ukoliko se desi da se neko od sponzora neočekivano povuče, ali sume koje su spomenute će skoro sigurno važiti za ovu sezonu – kaže Marko Vjetrović kojem su predstavnici UEFA na nedavnom regionalnom sastanku ECA (Evropska asocijacija klubova) centralne i istočne Evrope u Pragu, detaljno izneli program finansiranja evrokupova.


Marinika Tepić podnela prijavu zbog pretnji i poziva na ubistvo - Dijalog.net\nNaslovna Politika Marinika Tepić podnela prijavu zbog pretnji i poziva na ubistvo\nMarinika Tepić podnela prijavu zbog pretnji i poziva na ubistvo\nBeograd, 5. decembar 2017. – Narodna poslanica Nove stranke Marinika Tepić saopštila je da je podnela prijavu policiji zbog, kako je navela, organizovanih pretnji i poziva na ubistvo koje dobija od pojedinih desničarskih grupa.\nU saopštenju Nove stranke, navodi se da je Marinika Tepić dobila pretnje putem serije tekstova na internet portalima i preko društvenih mreža nakon što je u skupštini postavila pitanje "šta fašista Džim Douson radi u Srbiji i u službenim prostorijama Palate Srbija i to sa Mišom Vacićem".\nDodaje se da su se pretnje nastavile nakon priloga emitovanog na televiziji N1 "Ultradesničari s Vacićem u vladinoj kancelariji", posle kojeg je Tepić izjavila da će Nova stranka pokrenuti inicijativu o zabrani delovanja "Nacionalnog srpskog fronta".\n"Od tada, Tepić je izložena brutalnom vređanju, etiketiranju kroz najgrublji govor mržnje, da bi sve kulminiralo pozivima na njeno ubistvo", navodi se u saopštenju.\nDodaje se da je jednu od najbrutalnijih pretnji potpisao Tomo Lovreković, koji u tekstu objavljenom na izvesnom portalu navodi: "N1 neće pitati Marinike. Mi ih moramo pitati i ispitati i ućutkati. Jednom za svagda. Sve do jedne. Za početak snajperski, a kasnije i artiljerijski. Ona ili mi".\nTepićeva je navela da te pretnje smatra otvorenim pozivom na linč, zbog čega je uplašena i zabrinuta za svoju i bezbednost svoje porodice i dodala da će ukoliko nadležni organi ne reaguju njih smatrati za odgovorne ako se nešto bude desilo.\nTagsMarinika TepićNova stranka\nPredhodno Nova stranka: Tepić i Živković podneli inicijativu za zabranu NSF\nSledeće Srbija se obavezale da će do 2019. ispuniti međunarodna i evropska merila za sprečavanje pronevera plaćanja poreza\nTop Tags Civilno društvo Srbija i Evropska unija Evropska unija OCD Društvo evropske integracije Evropska komisija Vlada Republike Srbije konkurs Politika mladi mediji lokalna samouprava Pravosuđe vladavina prava


Sećanje na srpskog Šaljapina - Kultura - Dnevni list Danas\nPočetna » Kultura » Sećanje na srpskog Šaljapina\nK. D.28.01.2022. 22:05\nNa Sceni „Raša Plaović“ Narodnog pozorišta u Beogradu u nedelju uveče biće obeleženo deset godina od smrti čuvenog operskog pevača Živana Saramandića (1939-2012).\nProgram pod nazivom „Sećanje na Živana Saramandića, srpskog Šaljapina“, u režiji Ivane Dragutinović Maričić, obuhvatiće i video-inserte iz nekih od mnogobrojnih Saramandićevih predstava, a u izboru Petra Antonovića.\nKako je najavljeno iz NP, o Saramandiću, koji je osvojio ne samo domaće, nego i svetske operske scene, pevajući najveće role basovskog faha govoriće njegova supruga primadona Milka Stojanović, dok će glumac Lepomir Ivković čitati tekstove iz monografije „Živan Saramandić“, čija je autorka Dušica Milanović, a izdavač Službeni glasnik.\nBesplatne ulaznice mogu da se preuzmu na blagajni NP.\nNarodno pozorišteoperski pevačŽivan SaramandićBeograd


Korona virus Italija razvija vakcinu na tržištu sledeće godine | Magazin | Zdravlje\nSTIŽE JOŠ JEDNA VAKCINA: Italijani počeli kliničko ispitivanje, ali ništa pre sledeće godine 0 Podeli Podeli na facebook Podeli na twitter Podeli na viber Pošalji na mail\nJoš jedna zemlja radi na razvijanju vakcine protiv smrtonosnog virusa.\nItalija je počela sa kliničkim ispitivanjima potencijalne vakcine protiv kovid-19, pridružujući se globalnim naporima u borbi protiv pandemije koja i dalje ne jenjava.\nInstitut "Lazaro Spalancani", bolnica specijalizovana za infektivne bolesti, sprovešće kliničko ispitivanje kojim će biti obuhvaćeno 90 dobrovoljaca i koje će trajati narednih nekoliko nedelja. Iz Instituta se nadaju da bi vakcina mogla da bude dostupna do proleća sledeće godine, prenosi agencija Rojters.\nDirektor instituta "Lazaro Spalancani" Frančesko Vaja rekao je za Rojters da će prvi dobrovoljac koji bude primio vakcinu biti pod medicinskim nadzorom četiri sata pre nego što bude pušten kući, nakon čega će njegovo stanje biti praćeno tokom narednih 12 nedelja.\nU tom periodu lekari bi trebalo da utvrde da li je vakcina bezbedna, da li izaziva neželjena dejstva i da li dovodi do stvaranja neutralizujućih antitela.\nDruga faza kliničkog ispitivanja vakcine biće sprovedena u zemljama sa većom stopom zaraženosti, kao što su Meksiko i Brazil, izjavio je Vaja i dodao da bi prve vakcine mogle da se pojave na tržištu u proleće naredne godine.\nGRAd-COV2, potencijalnu vakcinu protiv korona virusa, razvila je kompanija "RejTera" iz Rima. Rana ispitivanja ove vakcine, sprovedena na životinjama, dala su pozitivne rezultate.\nKlinička ispitivanja potencijalnih vakcina protiv kovid-19 sprovode se u raznim zemljama širom sveta, kao što su Indija, Velika Britanija, Rusija i Kina.\nItalijanski ministar zdravlja Roberto Speranca je na fejsbuku najavio početak kliničkih ispitivanja vakcine GRAd-COV2 i istakao da se zemlja nalazi u službi globalnih napora u cilju borbe protiv kovid-19.\nItalija je jedna od evropskih zemalja koje su najteže pogođene pandemijom korona virusa. U ovoj državi je do sada potvrđeno blizu 260.000 slučajeva kovid-19, od čijih je posledica preminulo preko 35.000 ljudi. Od vrhunca pandemije u periodu između marta i aprila, epidemiološka situacija u Italiji je počela da se popravlja, ali je u skorije vreme zabeležen novi porast broja obolelih, sa preko 1.000 novozaraženih tokom prošlog vikenda.\nNIKO I NE TREBA DA VAM BRANI: Koncept smanjenja štete u prevenciji potencijalnih posledica naših navika i ponašanja\nkoronavirus italija vakcine


Portal Sarajevo-RS.com - Prijem za članove ruskog pjevačkog društva „Derbenevka“\nPrijem za članove ruskog pjevačkog društva „Derbenevka“\nčetvrtak, 31 avgust 2017 21:22\nRusko pjevačko društvo „Derbenevka“ iz Moskve posjetiće sutra Gradsku upravu gdje će se, od 10:00 časova, sastati sa gradonačelnikom Istočnog Sarajeva Nenadom Vukovićem.\nOvo pjevačko društvo će održati koncert u okviru 11. Sabora srpskog izvornog stvaralaštva, koji će od 2. do 10. septembra biti održan u Istočnom Sarajevu.\nIz Gradske uprave je saopšteno da će u utorak, 5. septembra biti održana konferencija za novinare na kojoj će biti predstavljen program 11. Sabora srpskog izvornog stvaralaštva.\nKonferencija za novinare će biti održana u prostorijama Gradske uprave u 11.00 časova.\nViše iz ove kategorije « Crkvena opština kotoračka uručila pakete pomoći Jedinstvom i duhovnom obnovom do nacionalnog opstanka »


- Upozorli smo Vladu da se ponaša odgovorno i da umesto što se srpski i hrvatski ministri takmiče u neuspešnoj duhovitosti, traže rešenje za ove probleme. Imamo neozbiljno, nedogovorno i bahato ponašanje, a Vlada Srbije treba da prestane da se na ovakav način inati, jer će stradati i štetu imati privrednici - rekla je poslanica Demokratske stranke Aleksandra Jerkov.\nJanković: Ovako se ponašaju deca\nPoslanik Pokreta za Preokret Janko Veselinović rekao je da je ponašanje zvaničnika "odlika dece predškolskog uzrasta, a ne postupak odgovornih ljudi".\n- Od ovih mera i kotnramera biće štete po privredu i zaposlene. Ovo je carinski rat i to je odličan alibi za vlade i Hrvatske i Srbije. Ovo se čini zbog izbora u jednoj i drugoj zemlji i oni nas vraćaju u 90-te godine - rekao je Veselinović.\nOn je negodovao i što parlament nije zasedao dva meseca i upitao kada će se ukinuti odluka o smanjenju plata i penzija.\nBožovoć: Neko će morati u zatvor zbog ugovora o "Beogradu na vodi"\nPoslanik Demokratske stranke Balša Božović govorio je o ugovoru o projektu "Beograd na vodi" navodeći da u njemu postoje elementi krivičnog dela i da će neko zbog toga ići u zatvor, te pozvao republičkog javnog tužioca da pokrene postupak ništavosti tog ugovora.\n- Nekolicina je omogućila sebi da ima hotel, šoping mol i kafanu. Investitor će bez naknade dobiti celokupno zemljište vredno između pola i milion evra. Umesto 3,5 milijarde evra ulaganja iz ugovora se vidi da ćemo dobiti samo 150 miliona evra - napomenuo je Božović.\nOn je pitao i kako je moguće da je Vlada Srbije potpisala klauzulu da taj ugovor ne može da se raskine, iako je očigledna šteta.\nPavićević: Projekat težak udar na vladavinu prava\n- Mi pozivamo republičkog javnog tužioca da pokrene postupak ništavnosti ovog ugovora, jer je suprotan javnom interesu. Ugovor je akt veleizdaje, a pozivam građane da dođu u nedelju u 16.00 sati na protest i tako spreče pljačku - naveo je Božović.\nPoslanik Nove stranke Vladimir Pavićević pozvao je takođe građane na protest, navodeći da je projekat "Beograd na vodi" težak udar na vladavinu prava i pravni sistem u Srbiji.\nPoslanik Nove stranke Zoran Živković pitao je da li je tačno da se u deponiji u Vrbasu odlažu opasne materije nastale otkopavanjem bušotina NIS-a i da li je tačno da je izvršen pritisak da se prekine istraga o tome.\nOn je ponovo pitao i šta se dešava sa istragom pada vojnog helikoptera u kom je u martu ove godine poginulo sedam osoba, među kojima i jedna beba.


Izvor: RTS, 08.Jun.2020, 23:18\nPredsednik SAD Donald Tramp navodi da policija neće biti raspuštena uprkos pozivu na rasformiranje službi za sprovođenje zakona nakon ubistva Afroamerikanca Džordža Flojda u Mineapolisu. Demokratski kandidat u trci za predsednika SAD Džo Bajden poručuje da podržava reforme, ali da je policija potrebna Sjedinjenim Američkim Državama.\n>> Pročitaj celu vest na sajtu RTS << Donal Tramp je je, govoreći na okruglom stolu sa predstavnicima službe za sprovođenje zakona u Beloj kući, rekao da 99 odsto policije čine sjajni ljudi iako postoje neke "trule jabuke".\nDemokratski kandidat u trci za predsednika SAD Džo Bajden poručuje da se saoseća sa bolom koji proživljavaju ljudi širom zemlje, ali da je policija potrebna Sjedinjenim Američkim Državama.\nPortparol Džoa Bajdena, navodi da gospodin Bajden "čuje i deli duboku tugu i frustraciju onih koji pozivaju na promene i podržava hitnu potrebu za reformama". Ali, naglašava da demokratski kandidat u trci za predsednika veruje da je obezbeđivanje finansijskih sredstava potrebno za bolji rad policije, prenosi Njujork tajms.\nDžordž Flojd je preminuo 25. maja nakon što mu je policajac Derek Šovin kolenom pritiskao vrat osam minuta i 46 sekundi u Mineapolisu, što je izazvalo proteste protiv rasizma i policijske brutalnosti širom SAD.\nIzvor: Nezavisne Novine, 09.Jun.2020, 07:59\nVAŠINGTON - Predsjednik SAD Donald Tramp izjavio je da neće biti raspuštanja policije nakon poziva na rasformiranje službi za sprovođenje zakona nakon smrti Džordža Flojda kojeg je ubio policajac prilikom hapšenja.


Padavine obradovale ratare - Topličke Vesti\nPadavine obradovale ratare\nPROKUPLJE- Kiša koja je padala u poslednjih nekoliko dana obradovala je ratare koji planiraju da obave jesenju setvu ozimih kultura. Stvorena dubinska vlaga omogućuje pripremu zemljišta za sejanje pšenice, ječma, tritikale i drugih ratarskih kultura.\nSavetodavac u Poljoprivredno stručnoj i savetodavnoj službi (PSSS) u Prokuplju Radovan Bjelica izjavio je da se sa setvom krene čim to vremenski uslovi dozvole.\n–Sredina oktobra je optimalan rok kada treba da se krene sa jesenjom setvom ozimih kultura. Preporučujemo ratarima da setvu pšenice, ječma, tritikale i drugih ratarskih kultura obave deklarisanim semenom, a ne semenom sa „tavana“, izjavio je on i naglasio da preporuke o tome koja semena toplički ratari bi trebali da seju mogu dobiti u prostorijama PSSS.\nBjelica napominje da preporuke o tome koja semena da se seju daju nakon analize rezultata roda i kvaliteta ratarskih kultura koja su bila na oglednim poljima.\nOčekuje se da najvažniji jesenji poljoprivredni posao na području Topličkog okruga bude obavljen na površini kao i prošle godine, odnosno na blizu 7.400 hektara.